title: Hachikō-linjan junaonnettomuus

text: Hachikō-linjan junaonnettomuus tapahtui 25. helmikuuta 1947 Saitaman prefektuurissa Komagawan ja Higashi-Hannōn asemien välillä, kun Hachikō-linjalla kulkenut matkustajajuna suistui raiteilta. Onnettomuudessa kuoli 184 ihmistä ja 495 loukkaantui.


title: Hachikō-linjan junaonnettomuus

text: Onnettomuus tapahtui, kun juna kulki ylinopeutta alamäkeen. Se suistui raiteilta mutkassa ja putosi alas viisimetriseltä sillalta. Onnettomuuden syyksi todettiin huonokuntoinen ja kulunut kalusto, joka oli rakennettu sodan aikana heikkolaatuisista materiaaleista. Lisäksi juna oli ylikuormattu eikä sen kuljettaja ollut saanut riittävää koulutusta.


title: Merikaislat

text: Merikaislat ("Bolboschoenus") on sarakasvien (Cyperaceae) heimoon kuuluva kasvisuku. Sukuun kuuluu 16 lajia.


title: Merikaislat

text: Merikaislat voidaan toisinaan lukea myös järvikaislojen ("Schoenoplectus") sukuun kuuluviksi ja jotkin näiden sukujen lajit voivat risteytyä keskenään.


title: Merikaislat

text: Suomessa ja Ruotsissa tavataan luonnonvaraisena yhtä merikaislalajia, merikaislaa ("Bolboschoenus maritimus", syn. "Schoenoplectus maritimus").


title: Subaru Trezia

text: Subaru Trezia on Subarun vuosina 2010–2016 valmistama pieni tila-automalli, joka oli uudelleennimetty Toyota Verso-S.


title: Subaru Trezia

text: Japanissa moottorivaihtoehtoina oli 1,3- (99 hv) ja 1,5-litraiset bensiinimoottorit, mutta Euroopassa suuremman bensiinimoottorin tilalla oli 1,4-litrainen (90 hv) turbodiesel. Dieselmoottorin sai halutessaan kuusivaihteisella robottivaihteistolla varustettuna. Japanissa 1,5-litraisen moottorin yhteyteen sai nelivedon.


title: Tsuyoshi Yamanaka

text: Tsuyoshi Yamanaka (, 18. tammikuuta 1939 Wajima, Ishikawan prefektuuri – 10. helmikuuta 2017 Tokio) oli japanilainen uimari, olympiamitalisti ja maailmanennätysmies.


title: Tsuyoshi Yamanaka

text: Yamanaka oli aikakautensa parhaita vapaauimareita. Hän kilpaili kolmissa kesäolympialaisissa ja saavutti neljä hopeamitalia: Melbournessa 1956 400 ja 1 500 metrin vapaauinneissa ja Roomassa 1960 400 metrin vapaauinnissa sekä 4 × 200 metrin vapaauintiviestissä. Jokaisella henkilökohtaisella mitalimatkallaan hänet voitti Australian Murray Rose. Yamanaka kilpaili myös Tokion kesäolympialaisissa 1964. Hän ui urallaan 200 ja 400 metrin vapaauinneissa sekä viesteissä yhteensä 14 maailmanennätystä.


title: Tsuyoshi Yamanaka

text: Vuonna 1983 Yamanaka nimettiin International Swimming Hall of Fameen. Hän kuoli 78-vuotiaana keuhkokuumeeseen Tokiossa sairaalassa 10. helmikuuta 2017.


title: Varrasheinät

text: Varrasheinät ("Andropogon") on heinäkasvien (Poaceae) heimoon kuuluva kasvisuku. Sukuun kuuluu 120 lajia.


title: Takashi Ishimoto

text: Takashi Ishimoto (, 6. huhtikuuta 1935 Aki, Kōchin prefektuuri) on japanilainen kilpauransa päättänyt uimari, olympiamitalisti ja maailmanennätysmies.


title: Takashi Ishimoto

text: Ishimoto saavutti 200 metrin perhosuinnissa olympiahopeaa Melbournessa 1956. Hän ui 100 metrin perhosuinnissa maailmanennätyksen kesäkuussa 1957 ja paransi sitä useaan otteeseen. Hänen ennätyksensä lyötiin kesäkuussa 1960.


title: Helmihirssit

text: Helmihirssit ("Paspalum") on heinäkasvien (Poaceae) heimoon kuuluva kasvisuku. Sukuun kuuluu 329 lajia.


title: Harjasheinät

text: Harjasheinät ("Cenchrus") on heinäkasvien (Poaceae) heimoon kuuluva kasvisuku. Sukuun luetaan kuuluvaksi nykyisin 23 lajia, joiden lisäksi sukuun on kuvattu useita lajeja, joista ei olla täysin varmoja, ovatko ne omia lajejaan vai edustavatko ne samaa lajia jonkin jo aiemmin kuvatun lajin kanssa.


title: Honda WR-V

text: Honda WR-V on Hondan vuodesta 2017 lähtien Etelä-Amerikan ja Intian markkinoille valmistama pieni crossover-tyyppinen henkilöautomalli. Se perustuu samalle pohjalevylle kuin Honda Jazz. Mallin nimi tulee sanoista "Winsome Runabout Vehicle".


title: Honda WR-V

text: Moottoriksi on valittavana 1,2-litrainen i-VTEC-bensiinimoottori tai 1,5-litrainen i-DTEC-dieselmoottori. Bensiinimoottorin yhteydessä voimansiirtona on viisivaihteinen manuaalivaihteisto tai portaaton CVT-automaatti, dieselmoottori on varustettu kuusivaihteisella manuaalivaihteistolla.


title: Oikeus- ja sisäasioiden neuvosto

text: Oikeus- ja sisäasioiden neuvosto (OSA) on yksi Euroopan unionin neuvoston kokoonpanosta. Neuvostoon kokoontuvat EU:n jäsenmaiden oikeus- ja sisäministerit. Neuvosto kokoontuu yleensä kolmen kuukauden välein. Oikeusministerit vastaavat oikeudellisesta yhteistyöstä ja perusoikeuksista, sisäministerit taas käsittelevät muun muassa maahanmuuttoa, poliisiyhteistyötä ja rajaturvallisuutta. Neuvosto vastaa myös pelastuspalveluista.


title: Oikeus- ja sisäasioiden neuvosto

text: EU:n perussopimusten mukaisesti Britannia, Irlanti ja Tanska eivät osallistu kaikkiin oikeus- ja sisäasioihin liittyviin toimenpiteisiin tai osallistuvat niihin tietyillä ehdoilla. Schengenin sopimukseen liittyvät keskustelut käydään sekakomiteassa, johon osallistuvat EU:n jäsenmaat ja Schengen-sopimukseen kuuluvat EU:n ulkopuoliset maat Islanti, Liechtenstein, Norja ja Sveitsi. Lainsäädäntötoimet hyväksytään sekakomitean keskustelun jälkeen OSA:ssa, mutta Britannia ja Irlanti eivät äänestä.


title: Japanin naisten koripallomaajoukkue

text: Japanin naisten koripallomaajoukkue edustaa Japania naisten koripallon maajoukkuekilpailuissa.


title: Japanin naisten koripallomaajoukkue

text: Japanin naismaajoukkue on kilpaillut kesäolympialaisissa vuosina 1976, 1996, 2004 ja 2016 parhaana sijoituksenaan vuoden 1976 viides sija. Maailmanmestaruuskilpailuihin maa on osallistunut 13 kertaa vuodesta 1964 alkaen. Vuonna 1975 Kolumbian MM-kilpailuissa Japani saavutti Neuvostoliiton jälkeen hopeaa. Aasian-mestaruuskilpailuissa Japani on ollut alusta lähtien muutamaa poikkeusta lukuun ottamatta jokainen kerta mitaleilla. Myös Aasian kisoissa Japani on yltänyt useille mitaleille.


title: Japanin naisten koripallomaajoukkue

text: Tunnettuja Japanin maajoukkuepelaajia ovat muun muassa Mieko Fukui, Mikiko Hagiwara, Yūko Ōga ja Ramu Tokashiki.


title: Honda XR-V

text: Honda XR-V on Hondan vuodesta 2014 lähtien Kiinan markkinoille valmistama crossover-tyyppinen henkilöautomalli. Se on samankaltainen kuin Euroopassa, Pohjois-Amerikassa ja Etelä-Amerikassa myytävä Honda HR-V sekä Japanissa myytävä Honda Vezel.


title: Honda XR-V

text: Moottorivaihtoehtoina on 1,5- (131 hv) ja 1,8-litraiset (165 hv) bensiinimoottorit. Voimansiirtona on viisivaihteinen manuaalivaihteisto tai portaaton CVT-automaatti.


title: Vladimír Pištělák

text: Vladimír Pištělák (s. 30. heinäkuuta 1940 Brno) on Tšekkoslovakiaa edustanut, kilpauransa päättänyt koripalloilija.


title: Vladimír Pištělák

text: Pištělák saavutti Tšekkoslovakian miesten maajoukkueessa EM-hopeaa Suomesta 1967 ja EM-pronssia Italiasta 1969. Kesäolympialaisissa hän sijoittui Tšekkoslovakian maajoukkueessa viidenneksi Roomassa 1960. Vuosien 1967 ja 1969 lisäksi Pištělák pelasi EM-kilpailuissa vuosina 1961, 1963 ja 1965.


title: Jiří Ammer

text: Jiří Ammer (s. 24. maaliskuuta 1942) on Tšekkoslovakiaa edustanut, kilpauransa päättänyt koripalloilija.


title: Jiří Ammer

text: Ammer saavutti Tšekkoslovakian miesten maajoukkueessa EM-hopeaa Suomesta 1967 ja EM-pronssia Italiasta 1969. Hän pelasi EM-kilpailuissa myös vuonna 1965 ja MM-kilpailuissa Jugoslaviassa 1970, missä Tšekkoslovakia sijoittui kuudenneksi.


title: Snellmanin talo (Oulu)

text: Snellmanin talo on vuonna 1787 Oulun Albertinkadun ja Kirkkokadun kulmaan rakennettu puurakenteinen asuintalo. Se on läpikäynyt yli 200 vuoden aikana lukuisia laajennuksia ja muutoksia. Viimeisimmät remontit on tehty vuoden 2005 aikana. Talon vanhimmat osat ovat nykyisen talon pohjoispäässä. Rakennuksen vanhin osa on yksi harvoista Oulun suuressa kaupunkipalossa vuonna 1822 säilyneistä suurikokoisista puisista asuinrakennuksista. Vuonna 1851 talon silloinen omistaja pidennytti taloa eteläpäästä, jonne hän rakennutti vintin näköalapaikkoineen. Sieltä J. W. Snellman G:son saattoi seurata kaukoputkellaan Toppilan telakan ja sataman toimintaa.


title: Snellmanin talo (Oulu)

text: Nykyisen muotonsa Snellmanin talo sai vuonna 1895. Talo ja sen pihapiiri suojeltiin vuonna 2015.,


title: Snellmanin talo (Oulu)

text: Talolla on ollut useita omistajia ja käyttäjiä:


title: Snellmanin talo (Oulu)

text: Tulindbergien ja Snellmanien, erityisesti J. W. Snellman G:sonin ja hänen poikien Albert Oskarin ja Karl Augustin perheiden asuessa 1920-luvun alkuun Snellmanin talo oli keskeinen paikka oululaisessa elämässä. Kaikki kolme Snellmania olivat vaikutusvaltaisia liikemiehiä ja yhteiskunnallisia vaikuttajia. Rakennuksessa toimi J. W. Snellman G:sonin kauppahuone pääkonttori sekä Albert Oskarin, Karl Augustin ja Augustin ollessa Kemiyhtiön toimitusjohtajia yhtiön pääkonttori. Kemissä toiminnasta vastasi sahojen isännöitsijä.


title: Snellmanin talo (Oulu)

text: Vaikka Snellmanin talo onkin säilynyt paikallaan yli 200 vuotta, ympärillä on tapahtunut suuria onnettomuuksia. Heinäkuun 19. 1916 Kirkkokadun toisella puolella sijainneessa puutalokorttelissa, jossa nykyään on Mannerheimin puisto syttyi tulipalo, joka tuhosi koko korttelin. Kaupungin palokuntien onnistui estää palon leviäminen ympärillä oleviin kortteleihin ml. Snellmanin talon alueelle. Jatkosodan pommitukset helmikuussa 1944 olivat tuhoisat Oululle. Niiden seurauksena Snellmanin talon ympäristössä tuhoutui suuri joukko rakennuksia.


title: Santigold

text: Santi White (s. 25. syyskuuta 1976 Philadelphia), tunnettu paremmin taiteilijanimeltään Santigold (aikaisemmin Santogold), on yhdysvaltalainen laulaja ja tuottaja. Hänen esikoisalbuminsa "Santogold" sai positiivisia arvosteluja kriitikoilta vuonna 2008. Santigoldin toinen albumi "Master of My Make-Believe" julkaistiin vuonna 2012. Helmikuussa 2016 hän julkaisi kolmannen albuminsa "99¢".


title: The Qemists

text: The Qemists on brittiläinen elektronista rockia tuottava yhtye Brightonista, Englannista. Yhtye on allekirjoittanut levytyssopimuksen brittiläisen indie-levy-yhtiön Amazing Record Co:n kanssa. Yhtyeellä on myös erillinen levytyssopimus Japanin julkaisuja varten Beat Recordsin kanssa. The Qemistsin jäsenet ilmoittivat helmikuussa 2016 yhtyeen allekirjoittaneen levytyssopimuksen Pohjois-Amerikan julkaisuja varten detroitilaisen levy-yhtiön FiXT Musicin kanssa.


title: Rosebud (elokuva)

text: Rosebud () on vuonna 1975 ensi-iltansa saanut Otto Premingerin ohjaama ja tuottama yhdysvaltalainen toimintatrillerielokuva, jonka pääosia näyttelevät Peter O’Toole, Richard Attenborough, Cliff Gorman, Claude Dauphin, John Lindsay, Peter Lawford ja Raf Vallone. Elokuva perustuu Paul Bonnecarrèren ja Joan Hemingwayn samannimiseen romaaniin "Rosebud" (1973), jonka pohjalta Erik Lee Preminger sovitti elokuvan käsikirjoituksen. "Rosebud" oli englantilais-kanadalaisnäyttelijä Kim Cattrallin ensimmäinen elokuva ja ranskalaisnäyttelijä Isabelle Huppertin ensimmäinen yhdysvaltalainen elokuva.


title: Rosebud (elokuva)

text: Rosebud on ylellinen huvijahti, jolla viisi kaunista teini-ikäistä tyttöä valmistautuu viettämään kesälomaansa. Lomasuunnitelmat saavat kuitenkin karmean käänteen, kun arabiterroristit kaappaavat aluksen. Koska tytöt ovat rikkaista ja vaikutusvaltaisista perheistä, terroristit kuvittelevat saavansa suuret lunnasrahat. Miehistö murhataan ja alus ohjataan ulapalle. Lunnasvaatimusten tueksi terroristit filmaavat kannella alastomiksi riisuttuja tyttöjä. Uhkaavan tilanteen ainoa toivo on CIA:n agentti Lawrence ”Larry” Martin (Peter O’Toole), joka lähtee "Newsweekin" toimittajaksi naamioituneena yrittämään tyttöjen vapauttamista.


title: Rosebud (elokuva)

text: Robert Mitchum oli alun perin miespääosassa, mutta kun kuvausten alussa hänelle ja ohjaaja Premingerille tuli suuri riita, Mitchum jätti elokuvaprojektin. Mitchumin mukaan hän itse lähti elokuvaprojektista, kun taas Premingerin mukaan hän antoi Mitchumille potkut tämän juomisen takia. Peter O’Toole palkattiin korvaamaan Mitchum kahden päivän kuluttua tämän lähdön jälkeen.


title: Rosebud (elokuva)

text: "Rosebudin" kuvaukset alkoivat Juan-les-Pinsin lomakohteessa Alpes-Maritimesin departementin Antibesin kunnassa, Ranskan Rivieralla 28. toukokuuta 1974 ja päättyivät syyskuun alussa 1974. Elokuva kuvattiin Ranskan lisäksi myös Länsi-Saksassa ja Israelissa. Juan-les-Pinsin ohella elokuvaa kuvattiin Ranskassa sekä Bastian kaupungissa ja L’Île-Roussen kunnassa Haute-Corsen departementissa Korsikan saarella sekä Pariisissa. Länsi-Saksassa elokuvan kuvauspaikkoina olivat Hampuri ja Länsi-Berliini. Israelissa elokuvaa kuvattiin Jerusalemissa ja Haifassa. Elokuvan tuotantoyhtiönä oli Sigma Productions.


title: Rosebud (elokuva)

text: "Rosebud" sai ensi-iltansa Yhdysvalloissa 24. maaliskuuta 1975. Suomessa elokuvan teatteriensi-ilta oli 18. huhtikuuta 1975. United Artists oli elokuvan teatterilevittäjänä niin Yhdysvalloissa kuin Suomessakin. Elokuva oli Suomessa 30. katsotuin elokuva 52 235 hengen katsojamäärällään vuonna 1975.


title: Rosebud (elokuva)

text: "Rosebud" on saanut elokuvakriitikoilta kielteisen vastaanoton. Rotten Tomatoes -sivuston mukaan 40% kriitikoista on antanut elokuvalle positiivisen arvosanan 4,9/10 keskiarvolla. Keräys perustuu viiteen arviointiin. 64 käyttäjästä 33% on antanut elokuvalle positiivisen arvosanan 2,7/5 keskiarvolla. Internet Movie Databasen 556 käyttäjää on antanut elokuvalle keskiarvon 5,1/10.


title: Rosebud (elokuva)

text: "Rosebud" julkaistiin Yhdysvalloissa DVD:lle 12. tammikuuta 2009.


title: Kalorama

text: Kalorama on Yhdysvaltojen pääkaupungin Washington D.C.:n kaupunginosa, joka sijaitsee Washingtonin keskustasta pari kilometriä luoteeseen, Potomac-jokeen laskevan Rock Creek -puron mutkassa. Sen lounaispuolella on Georgetownin, kaakkoispuolella Dupont Circlen ja koillispuolella Adams Morganin kaupunginosa.


title: Kalorama

text: Vauraan, yksityistalovaltaisen Kaloraman tunnettuihin asukkaisiin kuuluu Yhdysvaltojen entinen presidenttipari Barack ja Michelle Obama. He asuivat virkakautensa jälkeen alueella ensin vuokralla kunnes alkukesästä 2017 ostivat vuokraamansa 1920-luvun talon itselleen. Yhdysvaltojen entisistä presidenteistä Kaloramassa ovat asuneet myös Woodrow Wilson, William Howard Taft, Warren Harding, Herbert Hoover ja Franklin D. Roosevelt.


title: Kalorama

text: Kaloramassa asuvat myös muun muassa Ivanka Trump ja Jared Kushner sekä Amazon-verkkokaupan perustaja ja "The Washington Post" -sanomalehden omistaja, maailman rikkaimpiin ihmisiin kuuluva Jeff Bezos. Alueella toimivat myös monien maiden Washingtonin-suurlähetystöt.


title: Syvänsi

text: Syvänsi on Etelä-Savossa Pieksämäellä sijaitseva järvi.


title: Syvänsi

text: Järven pinta-ala on 1 500 hehtaaria eli 15 neliökilometriä. Se on 13,1 kilometriä pitkä ja 3,8 kilometriä leveä. Siitä erottuu helposti neljä järvenosaa, jotka ovat etelästä lukien Eteläselkä, Juurikkaselkä, Pohjoisselkä ja Vitikkaselkä ja vielä järvimäinen lahti, jossa ovat Lahnankuttaja ja Haapalahti. Viimeksi mainittu sijaitsee Vitikkaselän länsipuolella ja järvenosia yhdistää Uittoniemen ja Vitikkaniemen välinen salmi. Salmen yli on Uittosaarta ja penkereitä pitkin rakennettu yhdystie 15329. Järven lounaissivua seuraa Syrjänharjun sisältävä harjujakso, joka sukeltaa Tossavalansaaren kohdalla järveen ja nousee välillä pintaan Kuoresaarena, Hiiriluotona, Tanssisaarena, Kaidansaarena ja järven koillispäässä Hiidenlahdella hiekkaisena niemenä. Kaidansaari jakaa pohjoisen järvialueen kahdeksi järvenseläksi. Tossavalansaari ja Halkosaari jakavat järven eteläiseen ja pohjoiseen osiin. Eteläiset järvenselät jäävät Vihtasaaren ja Kosulansaaren eri puolille.


title: Syvänsi

text: Järvi on luodattu ja siitä on julkaistu syvyyskartat. Sen tilavuus on 103 miljoonaa kuutiometriä eli 0,103 Kuutiokilometriä. Järven keskisyvyys on 6,9 metriä ja suurin syvyys on 38,6 metriä. Yli 20 metrisiä syvänteitä löytyy kolmetoista ja niistä on neljä lähes tai yli 30 metrisiä syvänteitä. Syvin kohta sijaitsee Hiidenlahden jatkeella Kaidansaaren luoteiskärjen sivulla.


title: Syvänsi

text: Järvessä on laskettu olevan 57 saarta. Niiden yhteispinta-ala on 114 hehtaari, mikä on noin 7,1 % järven kokonaispinta-alasta. Saarista 6 on yli hehtaarin suurisia, 40 yli aarin ja loput 11 ovat alle aarin kokoisia. Yksikään saari ei ylitä neliökilometriä. Huomattavimmat saaret ovat 1,4 kilometrinen Tossavalansaari (todellisuudessa se on niemi), 1,9 kilometrinen Vihtasaari, 1,6 kilometrinen Kosulansaari ja kilometrinen Kaidansaari. Viimeksimainittu on vain 100 metriä leveä.


title: Syvänsi

text: Järven rantaviivan pituus on 78 kilometriä, josta saarten rantaviivan yhteispituus on 20 kilometriä. Järven länsiranta on paremmin viljeltyä ja siellä sijaitsee eniten maatiloja. Syrjänharjun länsipuolella sijaitsee Syvänsin kylä ja järven pohjoispäässä sijaitsee Jäppilän kirkonkylä. Jäppilän läpi kulkeva seututie 453 kiertää järven pohjoispuolelta ja valtatie 23 järven eteläpään.


title: Syvänsi

text: Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Sysmäjärven valuma-alueella (04.25), mihin Suihkolanjoen valuma-alue (04.259) kuuluu.


title: Syvänsi

text: Valuma-alue sijaitsee vesistöreittinsä latvoilla ja se saa pääosan vedestänsä valuma-alueensa soilta ja järvistä. Järven laskujoki on Kanava, joka alle kilometrin mittaisena laskee Syrjäjärveen (35 ha). Tästä alkaa jokien ja järvien ketjumainen reitti, joka lopulta laskee Välijoen–Sysmäjärven alueelle (04.251) Sysmässä. Retitti jatkuu Syrjäjärvestä eteenpäin välietappeinaan Suuri-Kaislanen (89 ha), Suihkolanjoki, Sysmä, Jokijärvi ja Välijoki, joka laskee Haukiveden Joroisselkään.


title: Syvänsi

text: Syvänsin lähialueella on 38 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Vihtajärvi (108 ha), Ala-Lyly (55 ha), Ylä-Lyly (43 ha), Tihusjärvi (35 ha), Iso-Akko (33 ha), Pieni-Akko (21 ha), Hiidenlampi (17 ha), Laukanlampi (15 ha), Heikinlampi (15 ha), Käpry (15 ha), Luomasenlampi (14 ha), Ylemmäinen (13 ha), Syrjälampi (13 ha), Ahven-Kaita (13 ha), Hiehonlampi (12 ha) ja Jaani (12 ha).


title: Glaube Feitosa

text: Glaube Araújo Feitosa (s. 9. huhtikuuta 1973 São Paulo) on brasilialainen karateka ja uransa lopettanut potkunyrkkeilijä. Hän voitti Kyokushinissa All American Openin kahdesti ja kerran MM-hopeaa. Feitosa sijoittui myös World Openissa kahdesti neljänneksi. Potkunyrkkeilyssä hän voitti Las Vegasin K-1 World GP mestaruuden ja sijoittui toiseksi 2005 vuoden K-1 World Grand Prix'ssa.


title: Glaube Feitosa

text: Feitosa otteli alkuvuosina Brasiliassa, jossa hän kohtasi usein Francisco Filhon. Kaksikko kohtasi Etelä-Amerikan kilpailuissa kerran loppuottelussa 1994 Argentiinassa, jolloin Feitosa jäi hopealle. Sitä ennen Feitosa oli voittanut pronssia joulukuussa 1992, Boliviassa. He kohtasivat myös Brasilian Openin loppuottelussa kahdesti 1994 ja 1995, jolloin Feitosa hävisi molemmilla kerroilla jäi hopealle. 1995 jälkeen Filhoa ei enää ollut Brasilian Openissa ja Feitosa voitti mestaruuden kahdesti 1996 ja 1997. Hän voitti ensimmäisellä kerralla loppuottelussa Luciano Basilen ja toisella kertaa Marcos Furlanin. Feitosa kohtasi Furlanin myös All American Openin loppuottelussa, jossa hän oli toistamiseen voittavana osapuolena.


title: Glaube Feitosa

text: 1999 kesällä Feitosa eteni toista kertaa All American Openin loppuotteluun, jossa hän voitti mestaruuden Yoshiki Gotoa vastaan.


title: Glaube Feitosa

text: Feitosa otteli ensi kerran maailmanmestaruuskisoissa 1995. Turnauksessa otteli 168 ottelijaa, joista Feitosa oli yksi joka eteni viimeiselle pudotuspelikierrokselle. Hän voitti matkalla Walter Schnaubeltin ja Naoki Ichimuran, mutta hävisi lopulta puolivälierissä Hajime Kazumille, joka eteni voitolla mitaliotteluihin.


title: Glaube Feitosa

text: Vuoden 1999 MM-kilpailuissa Feitosa eteni toistamiseen viimeiselle pudotuspelikierrokselle. Hän voitti aluksi Tatsuya Fukudan ja toisella kierroksella Amiran Bitsadzen. Puolivälierissä hän voitti Ryutu Nojin ja eteni välieriin, jossa Feitosa hävisi edellisten kisojen tavoin Kazumille. Feitosa oli lopulta turnauksessa neljäs.


title: Glaube Feitosa

text: Feitosa oli kolmannen kerran mukana MM-kilpailuissa 2003, jossa hän saavutti toistamiseen neljännen sijan. Viimeisellä pudotuspelikierroksella Feitosa voitti Andrey Stepinin, Atsushi Kadoin ja Sergey Osipovin, kunnes hävisi välierissä Sergey Plekhanoville.


title: Glaube Feitosa

text: Feitosa siirtyi potkurnyrkkeilyn pariin 1998 pian sen jälkeen, kun oli saavuttanut MM-hopeaa karaten superraskaassasarjassa. Hän hävisi kolme ensimmäistä otteluaan aluksi Mike Bernardolle teknisellä tyrmäyksellä ensimmäisessä erässä, sen jälkeen Japanin K-1 Grand Prix mestarille Masaaki Satakelle tuomariäänin. Feitosa palasi kahden vuoden jälkeen takaisin ja otteli Andy Hugia vastaan, mutta hävisi tälle myös tuomariäänin. Feitosa otti ensimmäisen voittonsa neljännessä ottelussaan George Randolphia vastaan tyrmäyksellä Yhdysvaltain K-1 turnauksessa, mutta hävisi seuraavaksi välierissä Tomasz Kucharzewskille teknisellä tyrmäyksellä. Hän hävisi vielä samana vuonna Mirko Filipovićille tuomariäänin.


title: Glaube Feitosa

text: 2001 Feitosa aloitti voitolla Tsuyoshi Nakasakoa vastaan toisen erän tyrmäyksellä potkaistuaan vastustajaansa päähän. Feitosa otteli K-1 Grand Prix'n karsinnoissa Michael McDonaldia vastaan, mutta hävisi tälle tuomariäänin.


title: Yoyogi-puisto

text: Yoyogi-puisto on yksi Tokion suurimmista puistoista. Siellä on laajoja nurmikenttiä, lampia ja metsäalueita. Puisto tunnetaan etenkin neidonhiuspuumetsästään, jolla on upea syysväri. Siellä kasvaa myös kirsikkapuita.


title: Yoyogi-puisto

text: Puisto oli aikoinaan sotilasosastojen paraatikenttä, toisen maailmansodan jälkeen sinne rakennettiin amerikkalaisten sotilaiden parakkeja. Vuonna 1964 siitä tuli Tokion olympialaisten olympiakylä, ja vuodesta 1967 alkaen se on ollut yleinen puisto.


title: Yoyogi-puisto

text: Puiston itäisellä portilla on joka sunnuntai amerikkalaisen musiikin, kuten rockabillyn, harrastajien tapaamispaikka.


title: Idols (8. tuotantokausi)

text: "Idolsin" kahdeksas tuotantokausi esitettiin Nelonen-kanavalla syksyllä 2017. Kauden tuomareina olivat Antti Tuisku, Erin ja Jurek Reunamäki. Kauden juonsivat Anni Hautala ja Juuso Mäkilähde.


title: Idols (8. tuotantokausi)

text: Koelaulut järjestettiin toukokuussa Helsingissä, Kuopiossa ja Oulussa. Koelauluista jatkoon pääsi 80 laulajaa. Koelaulujen jälkeen karsinnat jatkuivat Hirvihaaran kartanossa, jossa ensimmäisessä osuudessa kilpailijat karsittiin 40:ään. Toisessa vaiheessa heistä karsittiin puolet pois, ja jäljelle jäi 20 kilpailijaa. Kolmannessa vaiheessa kilpailijoista vielä 8 joutui jättämään kilpailun. Neljännessä vaiheessa (This Is Me) pudotettiin vielä kaksi kilpailijaa, ja kymmenen jatkoon päässyttä jatkoi Top10 Round -vaiheeseen, joka oli viimeinen vaihe ennen suoria lähetyksiä.


title: Idols (8. tuotantokausi)

text: Idols-voittajaksi 1. joulukuuta 2017 järjestetyssä finaalissa äänestettiin Anniina Timonen. Hän sai 50,7 prosenttia annetuista äänistä. Palkinnoksi voitostaan hän sai levytyssopimuksen Universal Musicin kanssa.


title: Idols (8. tuotantokausi)

text: Jaksojen 13 ja 14 This Is Me -vaiheessa kilpailijat esittivät Helsingin G Livelabissä heille itselleen tärkeitä kappaleita. Tuomarit pudottivat kaksi kilpailijaa jatkosta.Top10 Round -vaiheessa kilpailijat esiintyivät Helsingin Yrjönkadun uimahalliin altaan päälle rakennetulla catwalkilla. Kilpailijoita säesti tuottajaduo KOI, joka oli tehnyt esitettävistä kappaleista omat remixinsä. Tuomarit pudottivat vielä neljä kilpailijaa pois ennen kuin ohjelman suorat lähetykset alkoivat. Jaksoissa esiintyivät vierailevina esiintyjinä Stig ja Janna yhdessä Nikke Ankaran kanssa.Pudonneista kilpailijoista Villi kortti -äänestyksen myötä kilpailuun nostettiin takaisin Anniina Timonen.


title: Idols (8. tuotantokausi)

text: Ensimmäisessä semifinaalissa kilpailijat esittivät Antti Tuiskun kappaleita. Yleisöäänestykessä kaksi vähiten ääniä saanutta kilpailijaa putosi kilpailusta.


title: Idols (8. tuotantokausi)

text: Vierailevana artistina semifinaalissa esiintyi Ellinoora.


title: Idols (8. tuotantokausi)

text: Toisessa semifinaalissa kilpailijat esittivät kappaleita suomalaiset laulaja-lauluntekijät -teemalla. Yleisöäänestykessä vähiten ääniä saanut kilpailija putosi kilpailusta.


title: Idols (8. tuotantokausi)

text: Vierailevana artistina semifinaalissa esiintyi Isac Elliot.


title: Idols (8. tuotantokausi)

text: Kolmannessa semifinaalissa kilpailijat esittivät yhden itse valitsemansa kappaleen ja yhden tuomareiden valitseman kappaleen. Yleisöäänestykessä vähiten ääniä saanut kilpailija putosi kilpailusta.


title: Idols (8. tuotantokausi)

text: Vierailevina artisteina semifinaalissa esiintyivät JVG ja The Rasmus.Kahdeksannen tuotantokauden finaalissa kilpailijat esittivät ensimmäisellä kierroksella kappaleen yhdessä aiemmin Idolsin kautta artistiuransa aloittaneen artistin kanssa. Ensimmäisen kierroksen jälkeen vähiten ääniä saanut kilpailija karsiutui jatkosta. Toisella kierroksella jäljelle jääneet finalistit esittivät voittajaa varten sävelletyn kappaleen.


title: Idols (8. tuotantokausi)

text: Vierailevina artisteina finaalissa esiintyivät Alma ja Cheek.


title: B.League

text: B.League on Japanin koripallon miesten pääsarja. Sarjaa on pelattu kaudesta 2016–2017 lähtien, ja sen kolmesta tasosta ylimmän voittaja on koripallon Japanin mestari.


title: B.League

text: B.League syntyi, kun Japanin koripalloliiton hallinnoima mestaruussarja ja yksityisomisteinen bj league yhdistyivät FIBAn vaatimuksesta ja suljettua Japanin koripalloliiton ulos toiminnastaan. Sarjan ensimmäisen kauden voitti Link Tochigi Brex.


title: Voikeltanot

text: Voikeltanot eli harakankeltanot ("Pilosella") on asterikasvien (Asteraceae) heimoon kuuluva kasvisuku. Suvun lajimäärää on hankala määrittää, sillä voikeltanot voivat ukonkeltanoiden ("Hieracium") tavoin lisääntyä apomiktisesti. Suku voidaan jakaa kahteen lajiryhmään: hiirenkeltanoihin ("Pilosella Cauligera" -ryhmä) ja huopakeltanoihin ("Pilosella Pilosellina" -ryhmä). Hiirenkeltanoilla mykeröt ovat monesta mykeröstä koostuvassa rykelmässä, kun taas huopakeltanoilla mykeröt ovat yleensä yksittäin.


title: Sense8

text: Sense8 on yhdysvaltalainen science fiction-draamasarja, jonka loivat Lana ja Lilly Wachowski sekä J. Michael Straczynski. Sarjan esittäminen aloitettiin 5. kesäkuuta 2015 Netflixissä.


title: Sense8

text: Kesäkuussa 2017 Netflix kertoi lopettavansa "Sense8:n" toisen kauden jälkeen, mutta jo saman kuukauden lopulla sarjan ilmoitettiin sittenkin jatkuvan vielä kaksituntisella päätösjaksolla vuonna 2018.


title: Sense8

text: Netflix ilmoitti maaliskuussa 2013 tilanneensa 10 jakson pituisen pilottikauden "Sense8"-sarjalle. Kuvausten alkamisen jälkeen ensimmäisen kauden jaksojen määrää lisättiin kahdella.


title: Sense8

text: Sarjaa on kuvattu muun muassa seuraavissa paikoissa: Berliini, Chicago, Lontoo, México, Mumbai, Nairobi, Reykjavík, San Francisco, Soul, Amsterdam, Argyll ja Bute, Chippenham, Los Angeles, Malta, Positano, Redwoodin kansallispuistot ja São Paulo.


title: Luettelo Warner Bros. -yhtiön videopeleistä

text: Tämä on luettelo Warner Bros. -yhtiön julkaisemista videopeleistä.


title: Kilan kirkko

text: Kilan kirkko viittaa johonkin seuraavista Ruotsin kirkkorakennuksista:


title: Kilan kirkko (Södermanland)

text: Kilan kirkko () on Kiladalenin seurakunnan kirkko Strängnäsin hiippakunnassa Södermanlandin maakunnassa Ruotsissa. Kirkko on valmistunut 1963 ja sijaitsee Kilan kirkonkylässä Nyköpingin kunnassa.


title: Kilan kirkko (Södermanland)

text: Vuonna 1963 valmistunut kirkko on muurattu tiilestä ja rapattu valkoiseksi. Sen suunnittelija on arkkitehti Kurt von Schmalensee. Kirkko on yksilaivainen ja muutoin pohjamuodoltaan suorakaide, paitsi luoteiskulma on pyöristetty ja rakennuksen itäpäässä oleva torni on hiukan ulkoneva. Torni on yläosastaan kaksiosainen ja osien välissä on kullattu risti. Kirkon pääsisäänkäynti on länsipäässä.


title: Kilan kirkko (Södermanland)

text: Erillinen puinen kellotapuli on vuodelta 1768. Tapuliin ripustettiin uusi iso kirkonkello, kun uutta kirkkoa rakennettiin vuosina 1962–1963. Kelloja on nyt kaikkiaan kolme.


title: Kilan kirkko (Södermanland)

text: Alttari on tehty seudulta saadusta graniitista. Saarnastuoli on 1600-luvulta ja se oli jo vanhassa kivikirkossa ja siihen on palautettu alkuperäinen väritys. Kuorin seinässä on kansainvälisestikin merkittävä taideteos: seinän täyttää kooltaan noin 50 neliömetrin kokoinen kultamosaiikkityö, joka on saanut aiheensa Johanneksen ilmestyksen näkemyksestä taivaallisesta Jerusalemista. Mosaiikkityö on taiteilija Bengt Olof Kälden tekemä ja valmistunut vuonna 1967. Kastemalja on 1200-luvulta.


title: Kilan kirkko (Södermanland)

text: Nykyinen kirkko on kylän kolmas kirkko. Ensimmäinen kirkko sijaitsi vajaan viiden kilometrin verran itään nykyisestä kirkosta. Se oli 1100-luvulta ja siitä on nykyään jäljellä rauniot. Raunioille on pystytetty risti, ja siellä vietetään kesäisin jumalanpalveluksia. Toinen kirkko sijaitsi lähellä nykyistä kirkkoa ja oli 1700-luvulta. Se jouduttiin purkamaan mittavien tupajäärien aiheuttamien tuhojen takia. Tupajäärät ovat sarvijääriin kuuluvia kovakuoriaisia.


title: Gears of War (pelisarja)

text: Gears of War on Epic Gamesin kehittämä kolmannen persoonan ammuntapelien sarja.


title: Gears of War (pelisarja)

text: Sarjan kehittäjä on "Unreal"-pelisarjasta tunnettu Cliff Bleszinski.


title: Gears of War (pelisarja)

text: Pelisarjan pelit ovat voittaneet useita palkintoja kuten Interactive Achievement Awards ja Golden Joystick Awards.


title: Monolith Soft

text: Monolith Soft () on japanilainen pelitalo. Yritys on perustettu vuonna kun tuottaja Hirohide Sugiura ja ohjaaja Tetsuya Takahashi lähtivät Squarelta.


title: Monolith Soft

text: Yritys on eri kuin yhdysvaltalainen Monolith Productions.


title: Monolith Soft

text: Yrityksen tunnetuimpia pelejä ovat "Xenosaga"- ja "Xenoblade"-pelit kuten "Xenoblade Chronicles".


title: Monolith Soft

text: Yhtiö on avustanut Nintendon pelien kehityksessä kuten "".


title: True Story (albumi)

text: True Story on yhdysvaltalaisen hip hop -yhtyeen Terror Squadin toinen studioalbumi, joka julkaistiin 27. heinäkuuta 2004. Albumilta julkaistiin yhtyeen hittisingle ”Lean Back”, joka sijoittui Billboard Hot 100 -listan sijalle 1., Yhdistyneen kuningaskunnan musiikkilistan sijalle 24. ja muun muassa Tanskan Tracklisten-listan sijalle 5. Kyseisestä kappaleesta on myös virallisesti julkaistu remix-versio, jossa esiintyvät Eminem, Lil Jon ja Ma$e.


title: True Story

text: True Story on yhdysvaltalainen vuoden 2015 mysteerinen trilleri, jonka ohjasi Rupert Goold ja käsikirjoittivat Goold David Kajganichin kanssa. Elokuvan pääosissa ovat Jonah Hill, James Franco ja Felicity Jones.


title: Ramón Campos

text: Ramón F. Campos jr. (31. tammikuuta 1925 – 29. toukokuuta 2017) oli filippiiniläinen koripalloilija.


title: Ramón Campos

text: Campos pelasi Filippiinien miesten maajoukkueessa kolmissa kesäolympialaisissa: Lontoossa 1948 Filippiinit oli 12:s, Helsingissä 1952 yhdeksäs ja Melbournessa 1956 seitsemäs.


title: Ramón Campos

text: Campos pelasi urallaan myös Yhdysvalloissa yliopistosarjoissa. Hän kuoli kotonaan 92-vuotiaana 29. toukokuuta 2017.


title: Sora Aoi

text: Sora Aoi (, s. 11. marraskuuta 1983 Tokio) on japanilainen näyttelijä, laulaja ja .


title: Sora Aoi

text: Aoi on tunnettu julkisuuden henkilö kotimaansa lisäksi muun muassa Kiinassa, missä hänen mikroblogiaan seurasi vuonna 2012 yli 13 miljoonaa ihmistä. Aoin vaikutus kiinalaisten seksuaalikulttuuriin on ollut huomattava.


title: Maria Ozawa

text: Maria Ozawa (, s. 8. elokuuta 1986 Hokkaidō) on japanilainen näyttelijä ja uransa päättänyt AV-idoli.


title: Maria Ozawa

text: Ozawan isä on kanadanranskalainen. Ozawa päätti aikuisviihdeuransa vuonna 2010 ja on työskennellyt kotimaansa lisäksi Filippiineillä, Indonesiassa ja Thaimaassa.


title: Jesus Was a Capricorn

text: Jesus Was a Capricorn on yhdysvatalaisen country-muusikko laulaja-lauluntekijä Kris Kristoffersonin neljäs albumi, joka julkaistiin vuonna 1972.


title: Jesus Was a Capricorn

text: Kaikki kappaleet Kris Kristoffersonin, ellei toisin mainita.


title: Kōsei Akaishi

text: Kōsei Akaishi (, s. 26. helmikuuta 1965 Hirosaki, Aomorin prefektuuri) on japanilainen kilpauransa päättänyt vapaapainija ja olympiamitalisti.


title: Kōsei Akaishi

text: 62–68 kilogramman painoluokissa kilpaillut Akaishi saavutti vapaapainissa olympiahopeaa Los Angelesissa 1984, olympiapronssia Barcelonassa 1992, MM-hopeaa Martignyssa 1989, Aasian kisojen hopeaa vuonna 1986 ja Aasian-mestaruuskilpailujen hopeaa vuonna 1989. Lisäksi hän jäi useasti palkintosijojen ulkopuolelle, muun muassa Soulin kesäolympialaisissa 1988 neljänneksi.


title: Keltanot

text: Keltanot on yleisnimitys suurelle joukolle asterikasvien (Asteraceae) heimoon kuuluvia kasveja, joilla on tavallisesti keltaiset mykerökukinnot. Keltanoiden luokittelu lajeiksi tai muihin taksonomisiin ryhmiin on ongelmallista, sillä monet keltanot voivat lisääntyä apomiktisesti sekä risteytyä keskenään. Jotkin risteymät ovat edelleen lisääntymiskykyisiä. Suomestakin on kuvattu useita tuhansia keltanotaksoneita.


title: Keltanot

text: Keltanot jaetaan tavallisesti kahteen sukuun: voikeltanot eli harakankeltanot ("Pilosella") ja ukonkeltanot ("Hieracium"). Nämä suvut voidaan jakaa lajiryhmiin tai sektioihin seuraavasti:


title: Keltanot

text:
Voikeltanot eli harakankeltanot ("Pilosella"):
Ukonkeltanot ("Hieracium"):


title: Keltanot

text: Suomessa on tavattu huopakeltanoita, hiirenkeltanoita, ahokeltanoita, kalliokeltanoita, mustakeltanoita, salokeltanoita, sarjakeltanoita, syyskeltanoita, tankikeltanoita ja tunturikeltanoita.


title: Akira Ōta

text: Akira Ōta (, s. 8. huhtikuuta 1957 Akita, Akitan prefektuuri) on japanilainen kilpauransa päättänyt vapaapainija ja olympiamitalisti.


title: Akira Ōta

text: 82–90 kilogramman painoluokissa kilpaillut Ōta saavutti vapaapainissa olympiahopeaa Los Angelesissa 1984 ja Barcelonassa 1992, Aasian kisojen pronssia vuonna 1982 ja kaksi mitalia Aasian-mestaruuskilpailuista. Hän kilpaili myös Barcelonan kesäolympialaisissa 1992.


title: Norppalive

text: Norppalive on WWF:n tuottama saimaannorppaa kuvaava suora verkkolähetys. Se näyttää live-kuvaa paikalta, jolla vierailee ajoittain saimaannorppa. Norppaliven tarkoituksena on parantaa tietoisuutta saimaannorpasta. Vuonna 2016 Norppalive keräsi parhaimmillaan 180 000 yhtäaikaista katsojaa ja yhteensä yli kaksi miljoonaa katsojaa.


title: Diego Bardanca

text: Diego Bardanca Flores (s. 20. maaliskuuta 1993 León, Espanja) on espanjalainen jalkapalloilija. Pelipaikaltaan hän on keskuspuolustaja.


title: CB 1939 Canarias

text: Club Cantera Base 1939 Canarias S.A.D., lyhyemmin CB 1939 Canarias, on espanjalainen koripalloseura Kanariansaarten La Lagunasta. Se pelaa kotiottelunsa Santiago Martínilla.


title: CB 1939 Canarias

text: Seura perustettiin vuonna 1939. Se on pelannut Liga ACB:ssä 1980-luvulla ja uudestaan vuodesta 2012 lähtien. Seura kilpaili Korać cupissa kausilla 1977–1978 ja 1988–1989. Kaudella 2016–2017 seura voitti historian ensimmäisen Mestarien liigan mestaruuden.


title: Ukonkeltanot

text: Ukonkeltanot ("Hieracium") on asterikasvien (Asteraceae) heimoon kuuluva kasvisuku. Sukuun kuuluu noin pari tuhatta lajia, joista monet lisääntyvät apomiktisesti ja voivat risteytyä keskenään. Ukonkeltanoilla on keltaiset mykerökukinnot ja hedelmät ovat lenninhaivenellinellisia pähkylöitä.


title: Ukonkeltanot

text: Ukonkeltanot muistuttavat ulkonäöltään kelttoja ("Crepis"), kitkeröitä ("Picris") ja valvatteja ("Sonchus").


title: Salokeltanot

text: Salokeltanot ("Hieracium" Sylvatica-Ryhmä tai Hieracium-sektio) on ukonkeltanoiden ("Hieracium") sukuun kuuluva kasvisektio, johon kuuluu noin 1300 lajia. Salokeltanot ovat Pohjoismaissa yleisiä.


title: Salokeltanot

text: Salokeltanot kasvavat 15–60 cm korkeiksi ja muodostavat maanrajaan lehtiruusukkeen, jossa on neljästä kuuteen leveää ja pitkäruotista lehteä. Varsi voi olla lehdetön tai siinä voi olla muutamia yksittäisiä lehtiä. Salokeltanoiden kukinto on keltaisista mykeröistä koostuva mykeröstö, joka sijaitsee varren päässä. Mykeröstössä olevien mykeröiden lukumäärä vaihtelee kahdesta kahteenkymmeneen. Salokeltanot kukkivat heinä–elokuussa.


title: Tymidiinikinaasi

text: Tymidiinikinaasi on transferaaseihin kuuluva entsyymi. Entsyymi katalysoi fosfaattiryhmän siirtoa ATP-molekyyliltä tymidiinille ja tuotteina muodostuu tymidiinimonofosfaattia ja ADP:tä. Tymidiinikinaasia esiintyy niin esi- kuin aitotumaisissa soluissa sekä eräissä viruksissa. Se on osa DNA:n synteesiä näissä eliöissä. Tymidiinikinaasin EC-numero on EC 2.7.1.21.


title: Tymidiinikinaasi

text: Tymidiinikinaasi on rakenteeltaan tyypillisesti dimeeri tai tetrameeri. Ihmisen entsyymi on tetrameeri ja yhden alayksikön molekyylimassa on noin 25 kDa. Entsyymi vaatii toimiakseen magnesiumioneja, jotka sitoutuvat ATP:hen. Rauta- ja mangaani-ionit voivat osittain korvata magnesiumionit. Nisäkkäillä tymidiinikinaasista tavataan kaksi isoentsyymiä. Näistä TK 1 esiintyy solulimassa ja TK2 mitokondrioissa. TK1-isoentsyymin aktiivisuus riippuu solunkierron vaiheesta ja se on aktiivisimmillaan G- ja S-vaiheissa. TK2:n aktiivisuus ei riipu solukierron vaiheesta. Tymidiinikinaasi kykenee fosforyloimaan myös eräitä muita yhdisteitä, jotka ovat rakenteeltaan samankaltaisia tymidiinin kanssa. Tymidiinitrifosfaatti on tymidiinikinaasin allosteerinen inhibiittori.


title: Tymidiinikinaasi

text: Tymidiinikinaasin isoentsyymin TK1:n aktiivisuus kasvaa eräissä taudeissa kuten lymfoomissa, myeloomissa, herpesinfektioiden yhteydessä sekä eräissä muissa sairauksissa. Tymidiinikinaasin aktiivisuutta voidaan käyttää lymfooma- ja myeloomatpotilaiden taudinkulun seurannassa. Tymidiinikinaasi aktivoi eräitä viruslääkkeitä kuten asikloviiriä, famsikloviiriä ja valasikloviiriä ja nämä fosforyloidut johdannaiset estävät viruksen DNA-polymeraasin toimintaa.


title: Ahokeltanot

text: Ahokeltanot ("Hieracium" Vulgata-Ryhmä tai Vulgata-sektio) on ukonkeltanoiden ("Hieracium") sukuun kuuluva kasvisektio, johon kuuluu yli 500 lajia. Ahokeltanot ovat Pohjoismaissa yleisiä.


title: Ahokeltanot

text: Ahokeltanot kasvavat 20–100 cm korkeiksi ja muodostavat maanrajaan lehtiruusukkeen, jossa on kahdesta neljään suippotyvistä ja hammaslaitaista lehteä. Varressa on yleensä muutamia lehtiä, mutta varsilehtien määrässä on vaihtelua. Varsilehdet ovat tavallisesti ruusukelehtiä pienemmät, ja varren yläosassa olevat lehdet ovat pienempiä kuin alaosassa olevat lehdet. Ahokeltanoiden kukinto on keltaisista mykerökukinnoista koostuva mykeröstö. Ahokeltanot kukkivat heinä–elokuussa, yleensä myöhemmin kuin salokeltanot (Hieracium-sektio).


title: Tankikeltanot

text: Tankikeltanot ("Hieracium" Rigida-Ryhmä tai Tridentata-sektio) on ukonkeltanoiden ("Hieracium") sukuun kuuluva kasvisektio, johon kuuluu noin 200 lajia. Tankikeltanot ovat Pohjoismaissa Islantia lukuun ottamatta yleisiä.


title: Tankikeltanot

text: Tankikeltanot kasvavat 20–120 cm korkeiksi ja niiden varsi on karvainen. Varressa on kuudesta kahteentoista suikeaa lehteä, joista alimmat saattavat kuihtua ennen kukintaa. Tankikeltanot eivät muodosta maanrajaan lehtiruusuketta. Tankikeltanoiden kukinto on monista, yleensä pienistä, keltaisista mykerökukinnoista koostuva mykeröstö. Tankikeltanot kukkivat heinä–elokuussa.


title: Loitimo

text: Loitimo tai joskus myös Melakko-Loitimo on Pohjois-Karjalassa Joensuun Tuupovaarassa sijaitseva järvi. Järven nimi pohjautuu murresanaan ”loitoa”, joka merkitsee muun muassa ”sataa rankasti” ja ”työntää vettä”.


title: Loitimo

text: Sen pinta-ala on 1 500 hehtaaria eli 15 km². Se on 9,5 kilometriä pitkä ja 7,7 kilometriä leveä. Järvellä on laaja järvenselkä, jota pilkkoo etelästä työntyvät kaksi pitkää niemeä Kärnänniemi ja Suhanniemi. Niemien väliin jää kolme lahtea, josta keskimmäisessä on nimetty kaksi lahdenpohjukkaa Karhunlahdeksi ja Mustalahdeksi. Koska Jänisjokeen on rakennettu Ruskeakosken voimalan pato, on se nostanut myös lounaassa sijaitsevan Melakon vedenpinnan samalle tasolle. Järvenosia yhdistää toisiinsa entisen Oskolankosken 25 metriä leveä salmi. H-kirjaimen muotoinen Melakko mahtuu 4,0 ja 2,4 kilometrin suuruiselle alueella, vaikka se on parhaimmillaan vain 700 metriä leveä. Kaakossa järvi kapenee lahtimaiseksi kapeikoksi, mutta Länkisaaren takana aukeaa pohjoiseen pitkinä ja kapina peräkkäiset Ala-Lehmo ja Ylä-Lehmo.


title: Loitimo

text: Järvi on luodattu ja siitä on julkaistu syvyyskartat. Sen tilavuus on 35 miljoonaa m³ eli 0,035 km³. Järven keskisyvyys on 2,4 metriä ja suurin syvyys on 25 metriä. Syvin kohta sijaitsee Ruskeakosken voimalan patoaltaassa, jota kutsutaan Lampareenlahdeksi.


title: Loitimo

text: Järvessä on laskettu olevan 43 saarta. Niiden yhteispinta-ala on 37 ha, mikä on noin 2,5 % järven kokonaispinta-alasta. Saarista 5 on yli hehtaarin suuruisia, 15 yli aarin ja loput 23 ovat alle aarin kokoisia. Yksikään saari ei ylitä neliökilometriä. Huomattavimmat saaret ovat 900 metriä pitkä Länkisaari, 550 metriä pitkä Ryövelinsaari ja 300-metrinen Suvensaari, joka on kylläkin niemi.


title: Loitimo

text: Järven rantaviivan pituus on 81 kilometriä, josta saarten rantaviivan yhteispituus on 11 kilometriä. Rannat ovat pääsääntöisesti alavaa metsämaata, jossa on pieniä soistuneita kohtia. Järvenselältä voi tunnistaa muutamia mäkiä, joista eteläinen Mustavuori kohoaa 60 metriä vedenpintaa korkeammalle, Suhanniemen kärki 40 metriä, Oskolankosken Vintilänvaara 80 metriä, läntinen Toivonvaara 110 metriä ja pohjoisen Konnunniemen mäki kohoaa 70 metriä vedenpintaa korkeammalle. Konnunniemessä viljellän vielä maata. Tuupovaaran taajama sijaitsee Ylä-Lehmosta yli kilometrin pohjoisempana, joten sitä ei enää lueta järven piiriin kuuluvaksi. Seututie 495 kiertää järven lännestä ja seututie 496 menee järvestä idässä ohi. Yhdystie 15625 yhdistää nämä tiet pohjoisen suunnalla.


title: Loitimo

text: Järven vedenpinnan korkeus on 110,0 metriä mpy. Järvi on säännöstely Ruskolankosken voimalassa siten, että vedenpinnan korkeudeksi on määrätty raja-arvot 108,17 metriä ja 110,29 metriä mpy.


title: Loitimo

text: Järvi kuuluu Jänisjoen vesistössä (vesistöaluetunnus 01) Loitimon alueella (01.02) Loitimon lähialueeseen (01.021). Jänsijoen vesistö sijaitsee puoliksi Suomessa ja puoliksi Venäjällä.


title: Loitimo

text: Loitimo sijaitsee Jänsijoen vesistön keskivaiheilla ja se kerää vettä usealtakin suunnalta. Siihen laskee pieni Melapuron valuma-alueen (01.024) laskupuro Melapuro Melakon Haikanlahteen ja Mustapuron valuma-alueen (01.028) laskupuro Mustalahteen. Myös Vekarusjoen alaosan alue (01.022) laskee Vekarusjokea myöten siihen tuoden kaikki yläjuoksulla olevat vedet sen läpi Loitimoon. Järveen laskee pohjoisesta Jänisjoki, joka on Haarajoen alueen (01.03) laskujoki. Kaatiojärvestä lähtevä Kaurakosken lasku-uoma tuo Eimisjärven valuma-alueen (01.07) vesiä. Loitimo laskee Melakosta Jänisjokea myöten Venäjälle, jonka vastaisen rajan se ylittää Värtsilän kylässä.


title: Loitimo

text: Loitimon lähialueella on 18 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Kivijärvi (84 ha), Laavalampi (42 ha), Valkeinen (31 ha), Oskonlampi (20 ha) ja Puurolampi (11 ha).


title: Batman Unlimited: Monster Mayhem

text: Batman Unlimited: Monster Mayhem (tunnetaan Suomessa myös nimellä "Batman Unlimited - Monstermania") on vuonna 2015 valmistunut "Batmaniä" käsittelevä animaatioelokuva, jonka on ohjannut Butch Lukic ja käsikirjoittanut Heath Corson. Elokuvassa Batman yrittää pysäyttää Jokerin, Linnunpelättimen, Silver Bansheen, Solomon Grundyn ja Savinaaman, jotka suunnittelevat maailmanvalloitusta.


title: Batman Unlimited: Monster Mayhem

text: Batman Unlimited: Monster Mayhem on jatko-osa samana vuonna ilmestyneelle "ille". Sarjan kolmasosa on vuonna 2016 julkaistu "". Elokuvia edelsi 22 osainen nettisarja, "Batman Unlimited".


title: Batman Unlimited: Monster Mayhem

text: "Listassa ei kaikkia ääniä eikä hahmoja"


title: Niemisvesi

text: Niemisvesi tai Pemu tai myös Niemisvesi–Pemu on Etelä-Pohjanmaalla Ähtärissä sijaitseva järvi.


title: Niemisvesi

text: Järvi muodostuu kahdesta erillisestä erinimisestä järvialtaasta, joiden välissä sijaitsee Raatikkasaari. Saaren eteläosassa on kannas ja pohjoisosassa kapea ja matala salmi. Koko järven pinta-ala on 1 500 hehtaaria eli 15 km². Se on 6,5 kilometriä pitkä ja 6,0 kilometriä leveä. Pemun järviallas on 3,9 kilometriä pitkä ja 2,5 kilometriä leveä ja Niemisjärven allas on 6,0 kilometriä pitkä ja 4,1 kilometriä leveä.


title: Niemisvesi

text: Järvi on luodattu ja siitä on julkaistu syvyyskartat. Sen tilavuus on 53 miljoonaa m³ eli 0,053 km³. Järven keskisyvyys on 3,6 metriä ja suurin syvyys on 29 metriä. Syvin kohta sijaitsee Pemun keskellä. Syvimmän kohdan ympärillä on Pemunsaaren länsipuolelta alkava ja eteläisen Pitkälahden suulle ulottuva yli 10 metrinen syvänne. Myös Niemisjärvessä on Raatikkasaaren länsipuolella yli 10-metrinen pitkä syvänne, joka on paikoin jopa 15 metriä syvä. Anturaniemen päässä sijaitsee toinen pienempi 14 metrin syvänne.


title: Niemisvesi

text: Järvessä on viisi saarta. Suurin on Raatikkasaari, joka on 2,4 kilometriä pitkä ja 1,9 kilometriä leveä. Raatikkasaari on todellisuudessa niemi, sillä sitä yhdistää Kannaksenniemeen alle 10-metrinen kannas. Muut nimetyt saaret ovat Pemunsaari, Seikansaari ja Lokinkivi.


title: Niemisvesi

text: Järven rantaviivan pituus on 43 kilometriä. Rannat ovat loivaa metsämaastoa, jotka ovat paikoin soistuneita ja jota täplittää pienet peltotilkut. Järven länsirannoilla sijaitsevat Reijon kylä ja Hokkaskylä. Niiden kautta kulkee Ähtäristä yhdystie 7091 ja järven itäpuolta kiertää yhdystie 17253. Järven pohjoispuolta kulkee yhdysteitä yhdistävä kylätie.


title: Niemisvesi

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueella (35.4) Niemisjoen valuma-alueeseen (35.47), johon Niemisveden alue (35.472) kuuluu.


title: Niemisvesi

text: Niemisveden alue saa pääosan vedestänsä Kortteisenjoesta, joka on Kortteisen–Kivijärven alueen (35.473) Pemuun laskeva laskujoki, ja Niemisjärven lähialueesta. Kortteisenjoki on Kortteisen (107 ha) ja Kivijärven (425 ha) laskujoki. Niemisjärvestä lähtee Niemisjoki, joka laskee Moksunjärveen.


title: Niemisvesi

text: Niemisveden alueella on 16 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Renkainen (67 ha), Saarinen (61 ha), Pyhikki (37 ha), Haapolampi (16 ha), Likolampi (15 ha) ja Iso-Nuoramo (13 ha).


title: Stygotantulus stocki

text: Stygotantulus stocki on hyvin pieni punkkiäyriäinen, ja sukunsa Stygotantulus ainoa laji. Se elää ulkoloisena heimoihin Tisbidae ja Canuellidae kuuluvilla hankajalkaisilla. "Stygotantulus stocki" on maailman pienin äyriäinen, ja saavuttaa alle 0,1 millimetrin pituuden. Sen lajinimi on annettu hollantilaisen äyriäistutkija Jan Hendrik Stockin kunniaksi.


title: Yrjö Sepänmaa

text:
Yrjö Heikki Sepänmaa (synt. ) on Joensuun yliopiston (nyk. Itä-Suomen yliopiston) kirjallisuustieteen professori emeritus. Hänen tuotantonsa käsittelee erityisesti ympäristön esteettistä kuvausta, tulkintaa ja arvoituksellisuutta. Aikoinaan Joensuun yliopistoon perustetun professuurin, jonka hoitajaksi Sepänmaa tuli, aihealue vaihdettiinkin vuonna 2005 ympäristöestetiikaksi.
Sepänmaa kirjoitti ylioppilaaksi Alavuuden yhteiskoulusta vuonna 1964. Hän valmistui Helsingin yliopistosta filosofian kandidaatiksi 1975, filosofian lisensiaatiksi vuonna 1981 ja filosofian tohtoriksi vuonna 1986. Sepänmaan väitöskirja käsitteli ympäristöestetiikkaa, ja sen aihe oli "The Beauty of Environment: A General Model for Environmental Aesthetics" (1986). Ulkomaisia jatko-opintoja jatko-opintoja Kanadan Albertassa vuonna 1982 ja Georgian yliopistossa (Athens) Yhdysvalloissa vuosina 1990-91. Hän on ollut Helsingin yliopiston estetiikan ja yleisen kirjallisuustieteen dosentti 1988-. Jyväskylän yliopiston taidekasvatuksen (ympäristöestetiikka) dosentti vuodesta 1988- ja Turun yliopiston estetiikan dosentti vuodesta 1990-.


title: Yrjö Sepänmaa

text: Hän toimi Helsingin yliopiston yleisen kirjallisuustieteen ja estetiikan assistenttina vuosina 1971-1989 ja virkaatekevänä apulaisprofessorina vuonna 1983. Hän oli Suomen Akatemian nuorempi ja vanhempi tutkija vuosina 1984-1994 (useita jaksoja). Tohtori Sepänmaa oli vierailevana professorina (University of North Texas, Denton) Yhdysvalloissa vuosina 1992-1993. Vuodesta 1994 alkaen hän on ollut Joensuun yliopiston kirjallisuustieteen apulaisprofessori, myöhemmin professori. Hänellä oli Suomen Akatemian akatemiaprofessuuri kaudella 2000–2005.


title: Yrjö Sepänmaa

text: Sepänmaan tuotantoon kuuluu lukuisia artikkeleita, esseekirjoituksia ja kirja-arvosteluja sekä esitelmiä. Sepänmaan kirjoittamista tai toimittamista kirjoista mainittakoon esimerkiksi:


title: Yrjö Sepänmaa

text: Tohtori Sepänmaa on ollut usean julkaisusarjan toimitusneuvostossa. Esimerkkinä manittakoon Synteesi (1986-), Alue & Ympäristö (1995-) ja Environmental Ethics (1993-).


title: Yrjö Sepänmaa

text: Sepänmaa organisoi yhteensä seitsemän kansainvälistä kongressia ympäristöestetiikasta. Kukin kokouksista paneutui johonkin ympäristöestetiikan osa-alueeseen - maiseman estetiikasta ("The Aesthetics of Landscapes", 1993) tähtitaivaan estetiikkaan ("Celestial Aesthetics", 2009). Hän on ollut myös vuodesta 2000 järjestetyn Joensuun kirjallisuustapahtuman keskeisiä järjestäjiä.


title: Lohijärvi (järvi Ylitorniossa)

text: Lohijärvi on Lapissa Ylitorniossa sijaitseva järvi.


title: Lohijärvi (järvi Ylitorniossa)

text: Lohijärvi on muodoltaan kaksiosainen Tengeliönjoen läpivirtausjärvi ja sen järvialtaita yhdistää toisiinsa alle 300 metriä leveä salmi. Koko järven pinta-ala on 1 500 hehtaaria eli 15 km². Se on 9,4 kilometriä pitkä ja 4,3 kilometriä leveä. Itäistä järviallasta kutsutaan Isoksi Lohijärveksi ja se on 5,6 kilometriä pitkä ja 3,3 kilometriä leveä. Läntistä allasta kutsutaan Vähäksi Lohijärveksi ja se on 6,3 kilometriä pitkä ja 1,7 kilometriä leveä.


title: Lohijärvi (järvi Ylitorniossa)

text: Järvi on luodattu ja siitä on julkaistu syvyyskartat. Sen tilavuus on 21 miljoonaa m³ eli 0,021 km³. Järven keskisyvyys on 1,5 metriä ja suurin syvyys on 5,8 metriä. Syvin kohta sijaitsee Vähän Lohijärven luusuamaisessa Lohinivalle johtavassa kapeikossa.


title: Lohijärvi (järvi Ylitorniossa)

text: Järven rantaviivan pituus on 34 kilometriä. Rannat ovat enimmäkseen suomaata tai metsää. Peltoja on rannoilla vain muutamia. Suurin kylistä on Lohijärvi, joka sijaitsee Ison Lohijärven pohjoisrannalla. Myös Vähässä Lohijärvessä on rantakylät Kenttämaa ja Holster. Rannoilla on näiden lisäksi haja-asutuksena muutama kiinteistö sekä vapaa-ajan asuntoja. Pohjoistesta erkanee seututiestä 932 toinen seututie 929, jotka kiertävät järven sen eri puolilta. Rannalla sijaitsee eräkeskus.


title: Lohijärvi (järvi Ylitorniossa)

text: Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lohijärven alueella (67.92), mihin Lohijärven lähialue (67.922) kuuluu.


title: Lohijärvi (järvi Ylitorniossa)

text: Lohijärvi on Tengeliönjoen läpivirtausjärvi, sillä suurin osa järven vedestä tulee ja poistuu Tengeliönjoesta, joka on pohjoisesta tuleva Miekojärven laskujoki. Etelästä Vähä Lohijärveen laskee lisäksi pieni Merijoki, joka on Törmäsjärven valuma-alue (67.927) laskujoki. Kaakosta Isoon Lohijärveen laskee Kuijasjoki, joka tuo Kuijasjoen valuma-alueen (67.99) vesiä. Lohijärven lähialueella on vain yksi yli hehtaarin kokoinen lampi, jotka laskee suoraan järveen. Tengeliönjoki jatkaa Lohijärvestä länteen Portimojärven läpi ja kierrettyään Aavasaksan, se yhtyy Aavasaksan kylässä Tornionjokeen.


title: Border Lord

text: Border Lord on yhdysvaltalaisen country-muusikko laulaja-lauluntekijä Kris Kristoffersonin kolmas albumi, joka julkaistiin vuonna 1972.


title: Border Lord

text: Kaikki kappaleet Kris Kristoffersonin, ellei toisin mainita.


title: Honda Jazz

text: Honda Jazz on Hondan vuodesta 2001 lähtien valmistama pieni henkilöautomalli, joka korvasi Honda Logon, Capan ja S-MX:n. Japanissa, Kiinassa ja Pohjois-Amerikassa autoa myydään nimellä Honda Fit.


title: Honda Jazz

text: Honda Fit esiteltiin Japanissa kesäkuussa 2001, ja Euroopan ensiesittely Honda Jazz -nimisenä oli Frankfurtin autonäyttelyssä saman vuoden syyskuussa.


title: Honda Jazz

text: Vuoden 2004 Euro NCAP -kolaritestistä Jazz sai tulokseksi neljä tähteä viidestä.


title: Honda Jazz

text: Moottorivaihtoehtoina oli 1,2- (78 hv), 1,3- (83 hv) ja 1,5-litraiset bensiinimoottorit. Euroopassa tarjolla oli 1,2- ja 1,3-litraiset, joista jälkimmäistä markkinoitiin 1,4-litraisena. Ainoastaan Japanissa 1,5-litraisen yhteyteen oli valittavissa neliveto.


title: Honda Jazz

text: Vuonna 2005 Jazz sai pienen kasvojenkohotuksen, jossa näkyvin uudistus oli uudenmallinen etupuskuri.


title: Honda Jazz

text: Toisen sukupolven Honda Fit esiteltiin Tokion autonäyttelyssä syksyllä 2007. Euroopassa Jazz tuli markkinoille seuraavana vuonna.


title: Honda Jazz

text: Vuoden 2009 Euro NCAP -kolaritestistä Jazz sai tulokseksi täydet viisi tähteä.


title: Honda Jazz

text: Moottorivaihtoehdot olivat edelleen 1,2-, 1,3- ja 1,5-litraiset bensiinimoottorit. Pariisin autonäyttelyssä syksyllä 2010 esiteltiin lisäksi Jazz Hybrid, jossa 1,3-litraisen bensiinimoottorin apuna on 10,3 kilowatin tehoinen sähkömoottori.


title: Honda Jazz

text: Vuodelle 2011 Jazzia uudistettiin kevyesti muun muassa uudenlaisella etupuskurilla.


title: Honda Jazz

text: Kolmannen sukupolven Honda Fit tuli Japanissa markkinoille syksyllä 2013. Eurooppaan Jazz saapui vuonna 2015.


title: Honda Jazz

text: Vuoden 2015 Euro NCAP -kolaritestistä Jazz sai tulokseksi täydet viisi tähteä.


title: Honda Jazz

text: Euroopan markkinoilla ainoa moottorivaihtoehto on 1,3-litrainen (102 hv) bensiinimoottori. Voimansiirtona on kuusivaihteinen manuaalivaihteisto tai portaaton CVT-automaatti.


title: Hiirenkeltanot

text: Hiirenkeltanot ("Pilosella" Cauligera-Ryhmä) on toinen voikeltanoiden eli harakankeltanoiden ("Pilosella") sukuun kuuluvista kasvilajiryhmistä. Toinen lajiryhmä on huopakeltanot ("Pilosella" Pilosellina-Ryhmä).


title: Hiirenkeltanot

text: Hiirenkeltanot ovat kuivilla paikoilla kasvavia, yleensä matalia kasveja. Ne muodostavat lehtiruusukkeen, jonka keskeltä kohoavan varren päässä on monesta mykerökukinnosta koostuva mykeröstö. Mykeröt ovat yleensä vaaleankeltaisia, mutta esimerkiksi oranssivoikeltanon eli oranssikeltanon ("Pilosella aurantiaca") mykeröt ovat oransseja ja lajista on jalostettu hieman erinäköisiä lajikkeita, joita myydään koristekasveina. Hiirenkeltanot lisääntyvät osittain siemenistä ja osittain apomiktisesti.


title: Huopakeltanot

text: Huopakeltanot ("Pilosella Pilosellina" -ryhmä) on toinen voikeltanoiden eli harakankeltanoiden ("Pilosella") sukuun kuuluvista kasvilajiryhmistä. Toinen lajiryhmä on hiirenkeltanot ("Pilosella Cauligera" -ryhmä).


title: Huopakeltanot

text: Huopakeltanot ovat kuivilla paikoilla kasvavia, yleensä matalia kasveja. Ne muodostavat maanrajaan lehtiruusukkeen, jonka keskeltä kohoavan varren päässä on yksittäinen mykerökukinto. Mykeröt ovat yleensä vaaleankeltaisia. Huopakeltanot voivat muodostaa rönsyjä ja levittäytyä kasvullisesti tai lisääntyä suvullisesti siementen kautta tai apomiktisesti.


title: Angola kesäolympialaisissa 2012

text: Angola osallistui Lontoossa järjestettyihin vuoden 2012 kesäolympialaisiin. Lontoon olympialaiset olivat kahdeksannet olympialaiset joihin maa osallistui sen boikotoitua vuoden 1984 olympialaisia.


title: Angola kesäolympialaisissa 2012

text: Comite Olimpico Angolano lähetti olympialaisiin suurimman urheilijamäärän koskaan: 35 urheilijaa joista 30 oli naisia ja 5 miehiä. Koripallo kesäolympialaisissa 2012 - naisten turnaus ja naisten käsipallo olivat ainoat joukkuelajit joihin Angola sai lähetettyä edustajat. Angolan miesten koripallomaajoukkue ei päässyt edustamaan Angolaa ensimmäistä kertaa sitten vuoden 1988 olympialaisten. Maan lipunkantajana toimi judoka Antonia Moreira. Angola ei onnistunut voittamaan olympialaisista mitalia.


title: Oranssivoikeltano

text: Oranssivoikeltano eli oranssikeltano ("Pilosella aurantiaca") on asterikasvien (Asteraceae) heimoon ja voikeltanoiden eli harakankeltanoiden ("Pilosella") sukuun kuuluva kasvilaji. Apomiktisen lisääntymisen myötä oranssivoikeltano ei ole selvärajainen laji, vaan hieman toisistaan poikkeavien kasvien kokonaisuus. Oranssivoikeltanosta onkin erotettu myös useita eri alalajeja ja muunnoksia.


title: Oranssivoikeltano

text: Oranssivoikeltanon mykeröt ovat monista muista suvun lajeista poiketen oranssit ja sitä käytetäänkin koristekasvina. Oranssivoikeltano onkin levinnyt Suomen luontoon erilaisille kuiville ja aurinkoisille kasvupaikoille ilmeisimmin koristekasvikäytön seurauksena.


title: Oranssivoikeltano

text: Oranssivoikeltanoa käyttävät ravintokasvinaan ainakin äkämäpistiäislajit "Aulacidea pilosellae" ja "Aulacidea subterminalis", kukkakärpäslajit "Cheilosia psilophthalma" ja "Cheilosia urbana", kaksisiipislaji "Noeeta pupillata" sekä huopakeltanosulkanen ("Oxyptilus pilosellae").


title: Alitalo

text: Alitalo on suomalainen sukunimi. Tunnettuja Alitaloja:


title: Mexican Summer

text: Mexican Summer on yhdysvaltalainen itsenäinen levy-yhtiö, jonka Kemado Records perusti vuonna 2008. He toimivat Brooklynistä, New Yorkista.


Guinean ja Kap Verden afrikkalainen itsenäisyyspuolue () eli PAIGC on poliittinen puolue Guinea-Bissaussa. Se johti Guinea-Bissaun itsenäisyystaistelua ja oli maiden itsenäistymisen jälkeen myös Kap Verden hallitseva puolue.


title: Guinean ja Kap Verden afrikkalainen itsenäisyyspuolue

text: Puolueen edeltäjä oli Amílcar Cabralin ja Henri Labéryn vuonna 1954 perustama Guinea-Bissaun kansallisen itsenäisyyden liike ("Movimento para Independência Nacional da Guiné Portuguesa", "MING"). Vuonna 1956 Cabral ja hänen toverinsa muodostivat Bissaussa PAIGC:n, joka otti tavoitteekseen Portugalin Guinean ja Kap Verden saarten itsenäistymisen Portugalin siirtomaaherruuden alaisuudesta. Labéry perusti sittemmin Guinea-Bissaun kansallisen itsenäisyyden taistelurintaman ("Frente de Luta Pela Independência Nacional da Guiné-Bissau", "FLING"), josta tuli PAIGC:n pieni mutta sitkeä kilpailija.


text: Guinean pääkapunkiin Conakryyn vuonna 1959 siirtynyt PAIGC:n johto aloitti vuonna 1960 kampanjan siirtomaavallan lopettamiseksi rauhanomaisin keinoin. Portugalilaisten järjestämään verilöylyyn päättynyt Bissaun satamatyöläisten lakko sai puolueen ryhtymään aseelliseen toimintaan. Hyökkäykset Portugalin armeijaa vastaan alkoivat Portugalin Guinean etelä- ja pohjoisosissa vuonna 1963. Helmikuussa 1964 PAIGC piti vapautetulla alueella Cassacássa ensimmäisen puoluekokouksensa, joka päätti Kansan vallankumousarmeijan ("Forças Armadas Revolutionárias do Povo", "FARP") perustamisesta. Vuonna 1965 PAIGC valvoi jo puolta Portugalin Guinean maaseudusta. Vuonna 1966 se perusti uuden itärintaman.


text: Afrikan yhtenäisyysjärjestö luopui FLING:n ja PAIGC:n sovitteluyrityksistä vuonna 1967 ja antoi täyden tukensa PAIGC:lle. Puolue saavutti uusia sotilaallisia ja poliittisia voittoja. Marraskuussa 1970 tehdyssä Vihreän meren operaatiossa Portugal yritti tuhota PAIGC:n johdon Conakryssa ja kaataa sitä tukeneen presidentti Sékou Tourén hallituksen. Guinea-Bissaun itsenäisyyssota jatkui entistä verisempänä Portugalin tekemistä poliittisista myönnytyksistä huolimatta. Neuvostoliitolta saamiensa ilmatorjunta-aseiden avulla vallankumousarmeija lopetti Portugalin ilmaherruuden. Vuonna 1972 Yhdistyneet kansakunnat tunnusti PAIGC:n maan kansan ainoaksi edustajaksi. Samana vuonna vapautetuilla alueilla pidettiin ensimmäiset vaalit. PAIGC:n johtaja ja ideologi Amílcar Cabral murhattiin Conakryssa tammikuussa 1973, mutta puolueen järjestörakenne ja sotilaallinen organisaatio kesti iskun. Heinäkuussa 1973 Boéssa pidetyssä toisessa puoluekokouksessa uudeksi pääsihteeriksi valittiin Aristides Pereira ja varapääsihteeriksi Luís Cabral. Guinea-Bissau julistautui itsenäiseksi syyskuussa 1973, ja lokakuussa 1973 sen oli tunnustanut jo 61 valtiota. Huhtikuussa 1974 tapahtuneen neilikkavallankumouksen jälkeen Portugali tunnusti maan itsenäisyyden 10. syyskuuta 1974.


text: Kap Verdellä PAIGC oli harjoittanut vain poliittista toimintaa ja sillä oli useita kilpailijoita. Puolue otti vallan käsiinsä saarilla joulukuussa 1974 ja julisti maan itsenäiseksi 5. heinäkuuta 1975. Guinea-Bissaun ja Kap Verden yhdistämisajatusta vaalinut PAIGC oli maiden yhteinen johtava puolue, vaikka molemmilla oli omat parlamenttinsa.


text: PAIGC:n ideologian muodostivat Amílcar Cabralin marxilaisvaikutteiset ajatukset. Puolueen pääperiaatteet olivat luonteeltaan sosialistisia, vaikka sanaa sosialismi käytettiin vain harvoin. Itsenäisyyden lisäksi tavoitteina olivat taloudellisen riippumattomuuden saavuttaminen ja ”vallankumouksellisen demokratian” rakentaminen. Erityistä huomiota kiinnitettiin maatalouden ja koululaitoksen kehittämiseen. Puolue kannatti voimakkaasti myös Afrikan valtioiden yhteistyötä.


text: João Vieiran Guinea-Bissaussa vuonna 1980 tekemän vallankaappauksen jälkeen PAIGC:n kapverdeläinen siipi muodosti Kap Verden afrikkalaisen itsenäisyyspuolueen. Se hallitsi maata vuoteen 1991 vaaleihin saakka ja palasi valtaan vuonna 2001. Guinea-Bissaussa PAIGC oli maan ainoa laillinen poliittinen puolue vuoden 1991 perustuslakiuudistukseen saakka.


title: Liquid Acrobat as Regards the Air

text: Liquid Acrobat as Regards the Air on The Incredible String Bandin yhdeksäs albumi, joka julkaistiin vuonna 1971.


title: Liquid Acrobat as Regards the Air

text: Kaikki kappaleet Robin Williamson, ellei toisin mainita.


title: Sarjakeltanot

text: Sarjakeltanot ("Hieracium" Umbellata-Ryhmä) on ukonkeltanoiden ("Hieracium") sukuun kuuluva kasvilajiryhmä, joka toisinaan on tulkittu yhdeksi muuntelevaksi lajiksi: sarjakeltano ("Hiercium umbellatum"). Monet muut ukonkeltanot lisääntyvät lähinnä apomiktisesti, mutta sarjakeltanot lisääntyvät pääasiassa suvullisesti siementen kautta.


title: Sarjakeltanot

text: Sarjakeltanot ovat Suomessa yleisiä ja niitä tavataan lähes koko maassa, pohjoista kohti hieman harvinaistuen.


title: Kaarle Hämeri

text: Kaarle Juhani Hämeri (s. ) on suomalainen fyysikko ja aerosolifysiikan professori, joka on toiminut Helsingin yliopiston kanslerina lokakuusta 2017 alkaen.


title: Kaarle Hämeri

text: Hämeri kirjoitti ylioppilaaksi Leppävaaran lukiosta vuonna 1983. Hän valmistui Helsingin yliopistosta filosofian maisteriksi vuonna 1991 ja filosofian tohtoriksi vuonna 1995. Aerosolifysiikan alaan kuuluvan fysiikan väitöskirjan otsikkona oli "Homogeneous nucleation in a laminar flow diffusion chamber". Hän oli tohtoriksi valmistumisen jälkeen tutkijana Tukholmassa vuosina 1995–1996. Helsingin yliopiston dosentiksi Hämeri nimitettiin vuonna 1999.


title: Kaarle Hämeri

text: Hän toimi assistenttina Helsingin yliopistossa useita jaksoja vuosina 1991–1996 ja myös Suomen Akatemian projektitutkijana ajanjaksolla 1991–1993. Vuosina 1996–1998 Hämeri oli Suomen Akatemian nuorempi tutkija ja vuosina 1998–2000 Helsingin yliopiston ympäristötutkimuksen koordinaattorina. Hän oli Työterveyslaitoksen vanhempi tutkija vuosina 2000–2002. Helsingin yliopiston fysiikan alan professorina vuodesta 2002 ja fysiikan laitoksen varajohtaja vuodesta 2010.


title: Kaarle Hämeri

text: Professori Hämeri on toiminut Professoriliiton puheenjohtajana. Hän on toiminut myös useissa kansainvälisissä aerosolifysiikan tieteenalan järjestö- ja opetustehtävissä. Vuonna 2016 hänelle myönnettiin kerran kahdessa vuodessa jaettava International Aerosol Fellow -tunnustus. Hän oli tämän palkinnon kolmas suomalainen vastaanottaja.


title: Kaarle Hämeri

text: Tieteellisen julkaisutoiminnan ohella Hämeri on kirjoittaja muun muassa Otavan vuosina 2010–2013 julkaisemassa lukion fysiikan "Empiria"-oppikirjasarjassa (1–8).


title: Animax

text: Animax () on japanilainen satelliittitelevisiokanava, joka on erikoistunut animen esittämiseen. Ketjun perustaja ja omistaja on Sony Corporation, ja sen pääkonttori sijaitsee Minatossa, Tokiossa. Osakkeenomistajia ovat Sony Pictures Entertainment, tunnetut animaatiostudiot Sunrise, Toei Animation ja TMS Entertainment, sekä tuotantoyhtiö Nihon Ad Systems.


title: Animax

text: Kanava on ensimäinen ja maailman suurin ympärivuorokautinen animea esittävä televisiokanava. Japanin lisäksi Animaxia näytetään Taiwanissa, Hongkongissa, Etelä-Koreassa, Kaakkois-Aasiassa, Etelä-Aasiassa, Latinalaisessa Amerikassa ja useassa Euroopan valtiossa. Kanavaa on ilmoitettu näytettävän 89 miljoonassa taloudessa 62 eri maassa ja yli 17 kielellä.


title: Animax

text: Kanavan nimi on yhdistelmä sanoista "anime" (アニメ) ja "max" (マックス, makkusu).


title: Sarjakeltano

text: Sarjakeltano ("Hieracium umbellatum") on ukonkeltanoiden ("Hieracium") sukuun kuuluva kasvilaji tai yleisnimitys sarjakeltanoiden ("Hieracium" Umbellata-Ryhmä) lajiryhmän edustajalle.


title: Sarjakeltano

text: Tulkittaessa sarjakeltano yhdeksi muuntelevaksi lajiksi, se kasvaa 5–100 cm korkeaksi kasvupaikan viljavuudesta riippuen. Varsi on kalju tai lähes kalju ja siinä on 10–30 kappaletta suikeita lehtiä, jotka pienenevät ylöspäin mentäessä. Kukinto on keltaisista mykeröistä koostuva sarjamainen mykeröstö, jossa on vaihteleva määrä mykeröitä. Karuimmilla kasvupaikoilla mykeröitä saattaa olla vain yksi. Sarjakeltano kukkii heinä–elokuussa. Sarjakeltano on Suomessa yleinen etelässä suunnilleen napapiirin korkeudelle asti, joskin sitä esiintyy paikoitellen pohjoisempanakin.


title: Honda Logo

text: Honda Logo on Hondan vuosina 1996–2001 valmistama pieni henkilöautomalli, joka korvasi Honda Cityn. Logon seuraajaksi puolestaan tuli Honda Jazz.


title: Honda Logo

text: Vuoden 2000 Euro NCAP -kolaritestistä Logo sai tulokseksi kolme tähteä viidestä.


title: Honda Logo

text: Ainoa moottorivaihtoehto oli 1,3-litrainen (65 hv) bensiinimoottori. Aluksi vaihteistoksi oli valittavissa viisivaihteinen manuaali tai kolmiportainen automaatti, jonka myöhemmin korvasi portaaton CVT-automaattivaihteisto.


title: Honda Logo

text: Vuoden 1998 lopulla Logo koki pieniä, lähinnä ulkonäöllisiä uudistuksia. Lisäksi kaikkiin malleihin tuli vakiovarusteiksi matkustajan turvatyyny, turvavöiden esikiristimet ja voimanrajoittimet sekä ABS-jarrut.


title: Uenon puisto

text: Uenon puisto on puisto Tokion Uenon alueella. Se on perustettu vuonna 1873. Puistossa on Uenon eläintarha, Tokugawa Ieyasun muistomerkki ja Saigō Takamorin patsas, jota pidetään koko puiston symbolina. Puistoa pidetään yhtenä Tokion parhaista paikoista ihailla kirsikankukkia. Puistossa on myös monia museoita ja Tokion taideyliopisto.


title: Uenon puisto

text: Puisto kuului alun perin Kan'ei-jin temppelin alueeseen. Kan'ei-ji oli Tokugawan klaanin kotitemppeli ja yksi kaupungin vauraimmista temppeleistä. Meiji-restauraatiota seuranneessa sisällissodassa temppeli kärsi pahoin. Saigō Takamori oli yksi Uenon taistelun kenraaleista. Puisto muokattiin yhdeksi Japanin ensimmäisistä länsityylisistä puistosta, ja avattiin yleisölle vuonna 1873.


Kyokushinin painoluokalliset Yhdysvaltain-mestaruuskilpailut ("U.S. Weight Category Karate Championships", "USWC") on vuosittain käytävä Kyokushin-karaten Yhdysvaltain-mestaruuskilpailut. Sitä on järjestetty vuodesta 2005 lähtien Los Angelesissa ja se käydään neljässä eri painoluokassa. Aikaisemmin 1996 järjestettiin All American Open -turnaus, jossa mestaruudesta otellaan avoimessa painoluokassa. Ensimmäisenä vuotena painoluokkia oli kolme.


title: Vain elämää (7. tuotantokausi)

text: "Vain elämää" -sarjan seitsemäs tuotantokausi esitettiin Nelosella syksyllä 2017. Kausi oli ensimmäinen, jossa kaikki osallistujat olivat esiintyneet ohjelman aiemmilla kausilla. Kausi kuvattiin kausien 1–5 tapaan Satulinnassa Hirvensalmella, vaikka kuudes kausi kuvattiin Espanjassa.


title: Vain elämää (7. tuotantokausi)

text: Kauden artisteina olivat Cheek, Kaija Koo, Sanni, Jari Sillanpää, Juha Tapio, Jenni Vartiainen ja Toni Wirtanen.


title: Vain elämää (7. tuotantokausi)

text: Kaudella palattiin takaisin yksi jakso artistia kohden -viikkorytmiin, kun edellisellä kaudella jaksot oli jaettu kaksiosaisiksi. Jaksot tosin kestivät kaksi tuntia, jotta kaikki tulkinnat kuultiin kokonaan, toisin kuin edellisillä kausilla, joilla yksi jakso kesti vain tunnin. Kausi alkoi myös uudella etkot-jaksolla, jossa muisteltiin parhaita paloja aiemmilta kausilta.


title: Tappara.co

text: Tappara.co on toiseksi suurin suomalainen jääkiekkoon erikoistunut keskustelupalsta Jatkoaika.comin jälkeen. Sivuston käyttäjäkunta koostuu pääasiassa jääkiekon Liiga-joukkue Tampereen Tapparan kannattajista, mutta myös kilpailevien joukkueiden kannattajat ovat lämpimästi tervetulleita.


title: Tappara.co

text: Tappara.co-palstan edeltäjä Tappara.info sai alkunsa tammikuussa 2006, kun Tapparan liigajoukkueen taustayhtiö Tamhockey Oy ei hankkinut uutta palvelinta edellisen operaattorin lakattua ylläpitämästä palvelinta. Korvaamaan lakkautettua palstaa yksityishenkilöt loivat pikaisesti uuden keskustelupalstan, joka aloitti toimintansa 2.1.2006. Sivustosta tuli pian Tappara-aiheisen keskustelun keskittymä, ja se kasvatti yhä suosiotaan vuosien saatossa. Viestien määrälle mitaten huippuvuosi oli vuosi 2014, jolloin sivustolle lähetettiin noin 40 000 viestiä.


title: Tappara.co

text: Tappara.info käytti Simple Machines Forum -ohjelmistoa, jonka vuonna 2015 katsottiin palvelleen aikansa. Kymmenessä vuodessa markkinoille olivat tulleet kosketusnäytölliset älylaitteet, ja mobiililaitteiden osuus sivuston liikenteestä oli noussut työpöytäkäytön rinnalle. SMF ei kyennyt palvelemaan tätä alati kasvavaa käyttäjäkuntaa parhaalla mahdollisella tavalla. Tarvetta muutokselle perusteltiin myös SMF:stä puuttuvilla toiminnoilla, jotka palvelisivat palstan käyttöä.


title: Tappara.co

text: Joulukuussa 2015 perustettiin Tappara.co, minne ei tuotu vanhalta palstalta sisältöä eikä käyttäjätunnuksia. Lyhyen siirtymäkauden aikana uudella palstalla keskusteltiin uuden palstan rakenteesta ja käytännöistä ja vanha palsta toimi yhä normaalisti. 2. tammikuuta 2016 — päivälleen kymmenen vuotta perustamisensa jälkeen — Tappara.info arkistoitiin: sinne ei enää voi kirjoittaa uusia viestejä, mutta sitä voi muuten käyttää osoitteessa http://old.tappara.info. Verkko-osoite Tappara.info asetettiin ohjaamaan liikenne uudelle palstalle, jonne vanhan palstan käyttäjiä kehotettiin rekisteröitymään.


title: Tappara.co

text: Puhtaalta pöydältä aloittaminen mahdollisti ongelmalliseksi koettujen käytänteiden sujuvan muuttamisen. Tärkeimpänä yleislinjauksena siirryttiin suosimaan lyhyitä tarkasti otsikoituja ketjuja, kun mahdollista. Esimerkiksi Tappara.infon supersuosittua pelaajasiirtohuhuja käsitellyttä ketjua vastaavaa ketjua ei luotu uudelle palstalle, vaan käyttäjiä ohjeistettiin avaamaan kullekin huhulle oman ketjunsa Huhut-alueelle. Järjestelyn toivottiin palvelevan kaikkia, mutta erityisesti satunnaislukijoita, joiden olisi helpompi saada nopea yleiskuva siitä, mistä keskustellaan.


title: Tappara.co

text: Vaikka erilaiseen järjestelmään siirtymisen pelättiin karkottavan osan käyttäjäkunnasta, lähes kaikki vanhan palstan aktiivit rekisteröityivät uudelle palstalle. Myös lukuisia uusia kirjoittajia liittyi joukkoon. 1 000 käyttäjän rajapyykki saavutettiin elokuussa 2016 ja kesällä 2017 käyttäjiä on yli 1 400. Vanhalla palstalla tunnuksia oli nelisensataa enemmän, mutta inaktiivisia tunnuksia oli huomattavasti enemmän. Viestimäärillä mitaten palstan aktiivisuus on moninkertaistunut, ja vanhan palstan kymmenen vuoden viestimäärä saatetaan saavuttaa jo vuoden 2017 puolella, kahdessa vuodessa.


title: Tappara.co

text: Palstalla seurataan Tapparan edustusjoukkueen edesottamuksia ja kaikkea Tapparaan liittyvää hyvin tarkasti. Myös jääkiekkoa yleisellä tasolla käsittelevät ketjut ovat suosittuja, ja ne ovat innoittaneet myös monia muiden liigaseurojen kannattajia liittymään palstalle. Osin heidän myötään palstalla käsitellään muidenkin liigajoukkueiden asioita yksityiskohtaisesti. On olemassa myös vilkas vapaan keskustelun alue, jossa keskustelun aihepiiriä ei ole rajattu. Erityisesti Tamperetta käsittelevissä aiheissa on usein erityistietämystä käyttäjäkunnan koostumuksen vuoksi. Yhteisöä itseään käsittelevällä alueella ajoittain järjestetyt kisailut ovat myös keränneet suosiota.


title: Adam Borzęcki

text: Adam Borzęcki (s. 6. toukokuuta 1978 Gdańsk, Puola) on puolalais-saksalainen jääkiekkopuolustaja, joka pelasi kaudella 2016–2017 Saksan toiseksi korkeimmalla sarjatasolla DEL2-liigan Bietigheim Steelersissa. Hän toimi joukkueen kapteenina. Elite Prospects -sivuston Ulf Anderssonin mukaan Borzęcki on puolustava puolustaja, joka on käyttökelpoinen alivoimalla. Hän on pelannut urallaan kotimaidensa lisäksi myös Ruotsissa ja Pohjois-Amerikassa.


title: Adam Borzęcki

text: Borzęcki on Stoczniowiec Gdańskin kasvatti. Hän siirtyi jo 16-vuotiaana Ruotsiin MODO Hockeyn junioreihin kaudeksi 1994–1995, mutta Borzęcki palasi sieltä kasvattajaseuraansa vain kolmen kuukauden jälkeen ja debytoi Stoczniowiecin miesten joukkueessa pelaten Polska Liga Hokejowassa loppukaudella yhden ottelun. Kaudella 1995–1996 hän pelasi Stoczniowiecissä ja Zagłębie Sosnowiec yhteensä 30 runkosarjaottelua tehden yhden syöttöpisteen. Kaudella 1996–1997 Borzęcki pelasi Olimpia Sosnowiecin (aiemmin Zagłębie Sosnowiec) riveissä Itä-Euroopan liigaa.


title: Adam Borzęcki

text: QMJHL-joukkue Rimouski Océanic varasi Borzęckin 16. pelaajana . Hänestä tuli Krzysztof Secemskin jälkeen kaikkien aikojen toinen CHL:n varaustilaisuudessa varattu puolalaispelaaja. Borzęcki on myös kaikista kolmesta puolalaispelaajasta (Secemski, Borzęcki, Marcin Kolusz) kaikkien pienimmällä numerolla CHL:ään varattu pelaaja. Borzęcki siirtyi joukkueeseen kaudeksi 1997–1998, jolloin hän teki QMJHL:n runkosarjassa 14 tehopistettä. Borzęcki eteni Océanicin kanssa aina President’s Cup -finaaleihin sakka, mutta mestaruuden vei kuitenkin Val-d’Or Foreurs otteluvoitoin 4-0. Kaudella 1998–1999 hän teki liigan runkosarjassa 36 tehopistettä.


title: Adam Borzęcki

text: Kaudeksi 1999–2000 Borzęcki siirtyi ECHL-joukkue Jackson Banditsiin, jonka tehokkain puolustaja hän oli tehoilla 7+21=28. Kaudeksi 2000–2001 hän siirtyi WCHL-joukkue Idaho Steelheadsiin. Borzęcki pelasi kauden aikana sittemmin neljässä muussa seurassa; IHL:ää Chicago Wolvesissa ja Utah Grizzliesissa, Polska Liga Hokejowaa kasvattajaseurassaan Stoczniowiec Gdańskissa sekä viimeisimpänä AHL:ää Syracuse Crunchissa. Hänestä tuli Krzysztof Oliwan, Mariusz Czerkawskin ja Dariusz Zabawan jälkeen kaikkien aikojen neljäs Pohjois-Amerikassa ammattilaistasolla pelannut puolalaispelaaja. Borzęcki teki viimeisimmässä joukkueessa 29 runkosarjaottelussa tehot 1+6=7 ja viidessä playoff-ottelussa yhden syöttöpisteen. Hän voitti runkosarjassa Crunchin sisäisen tehotilaston lukemalla +11.


title: Adam Borzęcki

text: Borzęcki jatkoi Crunchissa kaudella 2001–2002. Hänen ensimmäinen kokonainen AHL-kautensa toi 70 runkosarjaottelussa tehot 2+6=8 ja kymmenessä playoff-ottelussa yhden maalin. Borzęcki osallistui syksyllä 2001 NHL-joukkue Columbus Blue Jacketsin harjoitusleirille. Kaudella 2002–2003 hän pelasi Crunchin lisäksi myös kahdeksan ottelua UHL-joukkue Elmira Jackalsissa.


title: Adam Borzęcki

text: Borzęcki palasi kaudeksi 2003–2004 Eurooppaan ja siirtyi Ruotsin toiseksi korkeimmalle sarjatasolle Allsvenskan-joukkue Hammarby IF:ään. Hän eteni joukkueen kanssa aina Kvalserieniin saakka, mutta Hammarby jäi lopulta kuitenkin ilman sarjanousua. Kaudeksi 2004–2005 Borzęcki palasi Pohjois-Amerikkaan ja siirtyi ECHL-joukkue Reading Royalsin riveihin. Hän oli viidellä osumallaan joukkueen eniten maaleja tehnyt puolustajana sekä jakoi Jackalsin sisäisen tehotilaston voiton Jon Franciscon ja Jeff Milesin kanssa. Marras-joulukuun 2004 vaihteessa Borzęcki kävi ammattilaistry-outilla AHL-joukkue Manchester Monarchsissa, jossa hän pelasi kuusi ottelua.


title: Adam Borzęcki

text: Kaudeksi 2005–2006 Borzęcki siirtyi Saksan toiseksi korkeimmalle sarjatasolle 2. Bundesligan Tölzer Löweniin. Hän oli viidellä osumallaan joukkueen eniten maaleja tehnyt puolustaja. Borzęcki sijoittui 150 minuutillaan koko sarjan jäähypörssissä kolmanneksi. Löwen putosi kauden päätteeksi Oberligaan. Kaudella 2006–2007 hän oli tehoilla 13+45=58 joukkueen toiseksi paras pistemies Kurt MacSweynin jälkeen. Borzęcki sijoittui Oberligan puolustajien pistepörssissä kolmanneksi. Kaudella 2007–2008 hän oli Löwenin tehokkain puolustaja tehoilla 9+45=54, joilla Borzęcki jakoi koko sarjan puolustajien pistepörssin viidennen sijan ESV Kaufbeurenin Ľuboš Velebnýn ja Dresdner Eislöwenin Jason Lundmarkin kanssa. Hän sijoittui myös Oberligan jäähypörssissä neljänneksi 168 minuutillaan. Löwen nousi kauden päätteeksi takaisin 2. Bundesligaan. Borzęcki oli kaudella 2008–2009 tehoilla 12+18=30 joukkueen eniten maaleja tehnyt puolustaja ja hän olisi jakanut liigan puolustajien pistepörssin kymmennenen sijan Ravensburg Towerstarsin Kerry Ellis-Toddingtonin kanssa, mutta Löwenin kauden tilastot kuitenkin epävirallistettiin joukkueen ajauduttua konkurssin helmikuussa 2009.


title: Adam Borzęcki

text: Borzęcki jatkoi kaudella 2009–2010 pelejään 2. Bundesligassa ja siirtyi kaksivuotisella sopimuksella Schwenninger Wild Wingsin paitaan. Hänet palkittiin kauden päätteeksi sarjan parhaana puolustavana puolustajana. Kaudella 2010–2011 Borzęcki toimi joukkueensa varakapteenina. Huhtikuussa 2011 hän teki Wild Wingsin kanssa kaksivuotisen jatkosopimuksen. Kaudella 2012–2013 Borzęcki voitti 2. Bundesligan jäähypörssin 165 minuutillaan. Hän oli kauden päätteeksi nostamassa Wild Wingsia DEL:ään, jossa Borzęcki pelasi kauden 2013–2014 tehden 50 runkosarjaottelussa tehot 1+6=7.


title: Adam Borzęcki

text: Kaudeksi 2014–2015 Borzęcki siirtyi Saksan toiseksi korkeimmalle sarjatasolle 2. Bundesligan tilalle perustettuun DEL2:een ja Bietigheim Steelersin paitaan. Hän nousi joukkueen kapteeniksi. Borzęcki voitti kauden päätteeksi DEL2:n mestaruuden. Kaudella 2015–2016 hän voitti pudotuspeleissä Steelersin sisäisen tehotilaston lukemalla +9. Kaudella 2016–2017 Borzęcki jakoi tehoilla 7+22=29 DEL2:n puolustajien pistepörssin yhdeksännen sijan Heilbronner Falkenin Jordan Heywoodin ja EHC Freiburgin Alexander Brückmannin kanssa.


title: Adam Borzęcki

text: Borzęcki edusti Puolaa B-sarjan MM-kilpailuissa vuosina 1997 ja 2000 sekä I-divisioonan MM-kilpailuissa vuosina 2003, 2004, 2006, 2008 ja 2009. Vuoden 2003 turnaus päättyi A-lohkon hopeaan ja vuosien 2004 ja 2006 turnaukset B-lohkon pronssiin. Vuoden 2004 turnauksessa hän voitti joukkueen sisäisen tehotilaston lukemalla +9. Vuoden 2005 turnauksessa Borzęcki jakoi Puolan sisäisen syöttöpörssin voiton Marcin Koluszin kanssa viidellä syöttöpisteellään. Vuoden 2008 turnauksessa hän jakoi joukkueen sisäisen tehotilaston voiton Grzegorz Piekarskin kanssa lukemalla +6. Borzęcki valittiin turnauksen tähdistökentälliseen. Vuoden 2009 turnauksessa hän jakoi tehoilla 1+4=5 Puolan sisäisen pistepörssin voiton Mikołaj Łopuskin ja Leszek Laszkiewiczin kanssa. Borzęcki valittiin taas turnauksen tähdistökentälliseen.


title: Adam Borzęcki

text: Borzęcki pelasi myös IA-divisioonan MM-kilpailuissa vuonna 2016, jolloin hän voitti pronssia. Borzęcki pelasi myös IB-divisioonan MM-kilpailuissa vuonna 2012, jolloin hän voitti hopeaa ja oli nostamassa Puolaa IA-divisioonaan. Borzęcki jakoi viidellä syöttöpisteellään turnauksen puolustajien pistepörssin voiton kolmen muun pelaajan kanssa. Hänet valittiin turnauksen parhaaksi puolustajaksi ja tähdistökentälliseen. Hän pelasi myös Vancouverin olympiakisojen 2010, Sotšin olympiakisojen 2014 ja Pyeongchangin olympiakisojen 2018 karsinnoissa. Viimeisimpien karsintojen viimeisellä kierroksella Borzęcki jakoi Puolan sisäisen tehotilaston voiton Kamil Kalinowskin kanssa.


title: Adam Borzęcki

text: Borzęcki pelasi myös alle 20-vuotiaiden MM-kilpailuissa vuonna 1997 ja B-sarjan turnauksessa vuonna 1995. Hän pelasi myös alle 18-vuotiaiden EM-kilpailuissa vuonna 1994 sekä B-sarjan turnauksessa vuosina 1995 ja 1996.


title: Adam Borzęcki

text: Borzęckin poika Jakub pelaa hyökkääjänä SC Bietigheim-Bissingenin C-nuorissa. Jakubilla on Puolan ja Saksan passien lisäksi myös Yhdysvaltain kansalaisuus.


title: Kiteenjärvi (Kitee)

text: Kiteenjärvi on Pohjois-Karjalassa Kiteellä keskustaajamaan viereinen järvi.


title: Kiteenjärvi (Kitee)

text: Järvi on kaksiosainen ja sen pienempää järviallasta kutsutaan Päätyenlahdeksi. Koko järven pinta-ala on 1 500 hehtaaria eli 15 km². Se on 8,9 kilometriä pitkä ja 4,1 kilometriä leveä. Päätyenlahti on 1,1 kilometriä pitkä ja 800 metriä leveä. Lahden alue osin myös rannat mukaan lukien on lintujen suojelualuetta. Lähes koko lahti on erotettu muusta järvestä pengertiellä, jossa on pieni aukko veden vaihtumiseksi. Loput järvestä muodostaa suuren järvenselän, joka lähes saareton. Järvenselkä on 5,0 kilometriä pitkä ja 3,8 kilometriä leveä.


title: Kiteenjärvi (Kitee)

text: Järvessä on laskettu olevan 7 saarta. Niiden yhteispinta-ala on 2 ha, mikä on noin 0,1 % järven kokonaispinta-alasta. Saarista yksi on yli hehtaarin suurinen, yksi yli aarin ja loput 3 ovat alle aarin kokoisia. Yksikään saari ei ylitä neliökilometriä. Saarien nimet ovat Kiiskinsaari, Selkäsaari, Pieniluoto, Lehmänmaha, Siihansaari, Jänissaari ja Nuottasaari.


title: Kiteenjärvi (Kitee)

text: Järvi on luodattu ja siitä on julkaistu syvyyskartat. Sen tilavuus on 30 miljoonaa m³ eli 0,030 km³. Järven keskisyvyys on 2,0 metriä ja suurin syvyys on 13 metriä. Syvin kohta sijaitsee Kiiskinsaaren ja Selkäsaaren välissä.


title: Kiteenjärvi (Kitee)

text: Järven rantaviivan pituus on 35 kilometriä, josta saarten rantaviivan yhteispituus on noin kilometrin. Rannat ovat joki peltomaata tai taajama-aluetta. Välissä pilkottaa pienet metsäpalstat. Taajama-alue kuuluu Kiteen keskustaan. Muille rannoille on rakennettu jonkin verran vapaa-ajan asuntoja.


title: Kiteenjärvi (Kitee)

text: Järvi sijairsee Kiteenjoen–Tohmajoen vesistössä (vesistöaluetunnus 02) Kiteenjoen valuma-alueen (02.02) Kiteenjoen alueella (02.022). Kiteenjoen–Tohmajoen vesistö kuuluu puoliksi Suomen ja puoliksi Venäjän puolelle.


title: Kiteenjärvi (Kitee)

text: Järven pohjoisosaan laskee Humalajoki, joka on Humalajoen alaosan alueen (02.023) laskujoki. Sen itärantaan laskee Hiidenjoki, joka on Humalajoen alaosan alueen (02.023) laskujoki. Järven vedenpinnan korkeus on 79,3 metriä mpy. Kiteenjoki virtaa alajuoksullaan Hanttavaarassa Kangasjärveen, josta se jatkaa eteenpäin Laatokkaan.


title: Savukosken partisaanitukikohta

text: Savukosken partisaanitukikohta sijaitsi jatkosodan aikana Savukosken koillisosassa Sotatunturien alueella Petäjä-Raatelmaselässä. Tukikohta toimi tukeutumispaikkana neuvostoliittolaisten partisaanien tehdessä iskuja Savukosken ja eteläisen Sodankylän alueen kyliin ja sen löytyminen tuo lisävalaistusta Koillis-Lapin vilkkaaseen partisaanitoimintaan.


title: Savukosken partisaanitukikohta

text: Tukikohdan olemassaolo ja sijainti ei ollut yleisessä tiedossa ennen kuin paikallisilta asukkailta saadun vihjeen perusteella tukikohta kartoitettiin ja inventoitiin vuonna 2012 Metsähallituksen Valtion metsien kulttuuriperintökohteiden inventointihankkeessa.


title: Savukosken partisaanitukikohta

text: Tukikohta muodostui Petäjä-Raatelmaselän laen pohjoispuolelle kivistä ladotuista pesäkkeistä, joita on yhteensä 103. Puolikaaren muotoon sijoitettujen pesäkkeiden keskellä on suurempien pesäkkeiden rypäs, joiden uskotaan kuuluneen partisaaniryhmien komentajille. Tukikohta muistuttaa rakenteeltaan ns. siilipuolustusasemaa. Useimmat pesäkkeet on rakennettu käyttäen suurta petäjää lisäsuojana. Pesäkkeiden kivien välistä löydetyt säilyketölkit osoittavat paikkaa käytetyn leiriytymiseen. Kohde on säilynyt hyvin alueella suoritetuista hakkuista huolimatta ja Metsähallituksen mukaan se tulisikin suojella.


title: Savukosken partisaanitukikohta

text: Tukikohdasta noin kuusi kilometriä pohjoiseen sijaitsevan Tahkomännikön alueella käytiin 13.-16.4.1944 partisaanien ja suomalaisten joukkojen välinen taistelu. Alueelta on löytynyt mm. huopatossujen jäänteitä, peltipurkkeja, kiväärin patruunoita ja ilmeisesti vielä 2000-luvulla ihmisen luurangon jäänteitä. Taistelun alussa suomalaiset saartoivat partisaanit, mutta vihollisen saatua lisäjoukkoja suomalaiset joutuivat itsekin saarretuiksi. Taistelu päättyi lopulta partisaanien vetäytymiseen itään, mutta iskut alueen siviilikyliin jatkuivat siitä huolimatta kesällä 1944. Erillinen osasto Savukosken sotapäiväkirjoissa ei ole mainintaa Petäjä-Raatelmaselän tukikohdan paljastumisesta Tahkomännikön taistelun yhteydessä, ja on luultavaa että se oli toiminnassa vuosien 1940-1944 välisen ajan.


title: Fidget spinner

text: Fidget spinner eli spinneri tai sormihyrrä on stressiä lievittäväksi tarkoitettu lelu, joka on suosittu erityisesti varhaisnuorten keskuudessa. Sen keskellä on tyypillisesti laakeri, joka voi koostua eri materiaaleista, kuten messingistä, ruostumattomasta teräksestä, titaanista, kuparista tai muovista. Hyrrän suosio kasvoi vuonna 2017 sosiaalisen median kautta. Hyrrällä voi tehdä temppuja, ja sen suosiota on verrattu 1990-luvun jojoon.


title: Fidget spinner

text: Hyrrän keksijäksi on sanottu yhdysvaltalaista Catherine Hettingeriä, joka alkoi vuonna 1993 myydä kehittämäänsä hyrrää. Lelukaupat eivät kuitenkaan ottaneet sitä myyntiin, eikä hyrrä menestynyt. Sen patentti raukesi vuonna 2005. Toisten lähteiden mukaan Hettingerin kehittämä hyrrä ei kuitenkaan ole sama kuin fidget spinner. Monet valmistajat ovatkin alkaneet valmistaa useita eri muotoisia ja tyylisiä spinnereitä.


title: Fidget spinner

text: Tavallisesti laakerin materiaalina käytetään keramiikkaa, metallia (ruostumatonta terästä tai kromia) ja sekoitusta. Erilaiset laakerit vaikuttavat värinään, ääneen ja pyörimisaikaan.


title: Fidget spinner

text: Lelun on tarkoitus helpottaa keskittymistä ja mikroliikuntaa toimimalla laitteena, johon stressin voi purkaa.


title: Monolith

text: Monolith voi tarkoittaa jotain seuraavista:


title: Zenjūrō Mori

text: Zenjūrō Mori (, s. 4. heinäkuuta 1985 Nanao) on japanilainen karateka. Hän on Kyokushinin keskisarjan kaksinkertainen maailmanmestari.


title: Zenjūrō Mori

text: Mori saavutti hopeaa Japanin mestaruuskisoissa 2005 hävittyään keskisarjan loppuottelussa Tomohiko Matsuokalle. Vain vuotta myöhemmin Mori voitti ensimmäisen Japanin-mestaruuden kohdattuaan Matsuokan toistamiseen loppuottelussa. 2007 Mori voitti kolmannen mitalinsa peräkkäin Japanin mestaruuskisoissa saatuaan tällä kertaa pronssia. Kaksi vuotta myöhemmin 2009 Mori saavutti maailmanmestaruuden voitettuaan loppuottelussa maamiehensä Miroyuki Kidachin. 2010 Mori siirtyi ottelemaan Japanin mestaruuskisoissa raskaaseensarjaan, jossa hän saavutti hopeaa hävittyään loppuottelussa Tariel Nikoleišvilille. Mori palasi sittemmin takaisin keskisarjaan ja voitti 2012 uransa toisen Japanin mestaruuden. Hän voitti loppuottelussa Yūta Sawamuran. Mori otti myös uransa toisen maailmanmestaruuden seuraavana vuonna Tokiossa, kun hän voitti loppuottelussa toistamiseen Yūta Sawamuran.


title: Miks ei

text: Miks ei on suomalaisartisti Laura Voutilaisen 2. kesäkuuta 2017 julkaistu 13. studioalbumi. Albumin kappaleiden yhteenlaskettu striimimäärä ylitti ennakkoon kultalevyyn vaadittavat 10 miljoonaa kuuntelukertaa.


title: Miks ei

text: "Miks ei" -albumin ensimmäinen single, ”Olet mulle enemmän”, julkaistiin joulukuun alussa 2015. Kappale nousi parhaimmillaan Suomen 56:nneksi soitetuimmaksi radiokappaleeksi.


title: Miks ei

text: Toinen single, albumin nimikappale ”Miks ei”, julkaistiin 11. toukokuuta 2016. Kappale menestyi hyvin sijoittuen muun muassa latauslistan neljänneksi, singlelistan 10:nneksi sekä ollen parhaimmillaan yhdeksänneksi soitetuin radiokappale. Single on saanut platinalevyn, kun se marraskuussa 2016 ylitti 4 miljoonan kuuntelukerran rajan.


title: Miks ei

text: Kolmas single, ”Mä en kestä”, julkaistiin 10. maaliskuuta 2017. Myös ”Mä en kestä” on menestynyt hyvin: lataus- ja singlelistalla se on sijoittunut kuudenneksi, radiossa se on ollut 34. soitetuin kappale. Single on striimannut kultaa.


title: Hulahula Suomi

text: Hulahula Suomi on Yleisradion televisiosarja vuodelta 2017, jossa rohkaistaan suomalaisia tanssimaan. Ohjelmaa juontavat Mira Luoti ja Ernest Lawson. Ohjelmassa kerätään kuudelta paikkakunnalta ryhmä ihmisiä, jotka harjoittelevat tanssiesityksen ja esittävät sen jakson päätteeksi yleisölle. Television lisäksi ohjelmaa kuultiin viikottain Yle Puheella, jossa lähetystä juonsi Mira Luoti. Lisäksi Yle Radio Suomen "Suomen radio" -lähetyksissä puhuttiin kesäkuussa, miten tanssi näkyy ja kuuluu eri puolilla Suomea.


title: Hulahula Suomi

text: Ohjelma huipentui juhannusaattona esitettävään viiden tunnin suoraan lähetykseen televisiossa ja radiossa, jossa tutustuttiin eri puolella Suomea asuvien juhannuksen viettoon, ja tanssittiin yhteistanssi Robinin ”Hula Hula” -kappaleen mukana. Juhannusaaton lähetyksessä yritettiin rikkoa yhteistanssin maailmanennätystä, mutta siitä ei tehty Guinnessin virallista ennätystä, koska se olisi rajannut ulkopuolelle pienemmät yksityiset juhlat. Ohjelma sai juhannusaattona 222 000 suomalaista tanssimaan yhtä aikaa Suomessa ja Euroopassa, kuitenkin maailmanennätykseen olisi tarvittu yli 265 000 tanssijaa. Hulahula Suomen juhannusaaton tv-lähetys tavoitti illan aikana yli 1 238 000 katsojaa.


title: Yūki Yoza

text: Yūki Yoza (, s. 1997) on japanilainen karateka. Hän on Kyokushinin kevytsarjan maailmanmestari.


title: Yūki Yoza

text: Yoza voitti 2015 Japanin mestaruuskisoissa heti pronssia kilpailtuaan ensimmäistä kertaa aikuisten sarjassa. Seuraavana vuonna Yoza saavutti Japanin mestaruuden voitettuaan loppuottelussa Yūki Fukuin. Huhtikuussa 2017 Yoza oli mukana ensimmäistä kertaa maailmanmestaruuskisoissa. Hän voitti avauskierroksella Alisher Karmenovin ja toisella kierroksella Ilias Astamirovin. Turnauksen kolmas ja viimeinen ottelu käytiin loppuottelussa, jossa Yoza voitti Alim Iunusovin. Se oli samalla hänen ensimmäinen maailmanmestaruus.


title: Songs to Test By

text: Songs to Test By on Valven "Portal 2" -videopelin ääniraita. Valve julkaisi ääniraidan kolmessa osassa vapaasti ladattavana versiona pelin julkaisun jälkeen.


title: Songs to Test By

text: Ellen McLain laulaa "Want You Gone" -kappaleen.


title: Songs to Test By

text: Pelin ääniraita on voittanut Interactive Achievement Awards -palkinnon "Outstanding Original Music Composition" -kategoriassa.


title: Songs to Test By

text: Neljän levyn kokoelma "Portal 2: Songs To Test By (Collector's Edition)" on julkaistu 30. lokakuuta 2012 Ipecac Recordingsin kautta. Kolme levyistä sisältävät aiemmin julkaistut kolme osaa ja neljäs levy sisältää kappaleita pelistä "Portal". Mukana on myös pienoissarjakuva "Turret Lullaby".


title: Ajatuspoliisi (täsmennyssivu)

text: Ajatuspoliisi voi viitata seuraaviin:


title: Enok Löppönen

text: Enok Evert Löppönen (myös Lopponen, 1885 Mikkeli – 7. joulukuuta 1963 Toronto) oli suomalaissyntyinen painija, joka edusti Kanadaa vuoden 1920 kesäolympialaisissa Antwerpenissa. Hän hävisi vapaapainin 75 kg:n sarjassa jo karsintakierroksella Yhdysvaltoja edustaneelle ruotsalaissyntyiselle Charley Johnsonille.


title: Enok Löppönen

text: Löppösen seura Kanadassa oli suomalaissiirtolaisten vuonna 1902 perustama Toronto Yritys AC.


title: Kolmas ruttopandemia

text: Kolmas ruttopandemia oli paiseruton aiheuttama pandemia, joka riehui maailmalla 1850-luvulta 1900-luvun puoliväliin.


title: Kolmas ruttopandemia

text: Pandemia alkoi eteläisen Kiinan Yunnanin maakunnassa vuonna 1855. Sieltä se alkoi levitä tina- ja oopiumkauppareittejä pitkin ja saavutti Kunmingin kaupungin vuonna 1866, Tonkininlahden vuonna 1867 ja Guangdongin maakunnan satamakaupunki Beihain vuonna 1882. Tauti levisi Kantoniin vuoteen 1894 mennessä ja sieltä Hongkongiin. Intian Bombayssa tauti alkoi esiintyä vuoteen 1896 mennessä.


title: Kolmas ruttopandemia

text: 1900-luvun taitteessa ruttoa esiintyi jo kaikkien maanosien satamissa. Sitä levittivät uusien höyrylaivojen mukana kulkeneet rotat.


title: Kolmas ruttopandemia

text: Pandemia jatkui maailmalla vuoteen 1959 saakka. Se aiheutti yhteensä yli 15 miljoonan ihmisen kuoleman, joista suurimman osan Intiassa. Satojatuhansia ihmisiä kuoli myös Kiinassa, Indonesiassa ja Afrikassa. Etelä-Amerikassa kuoli noin 24 000 ja Euroopassa sekä Pohjois-Amerikassa noin 1 000. Australiassa oli vuosina 1900–1925 kaikkiaan 12 ruttoepidemiaa, jotka aiheuttivat 535 kuolemaa. Pandemian myötä rutto levisi kotoperäiseksi uusien alueiden jyrsijäpopulaatioihin, Aasian lisäksi myös Amerikkaan ja Afrikkaan.


title: Kolmas ruttopandemia

text: Ennen kolmatta ruttopandemiaa ruton aiheuttajaa ei ollut vielä tunnettu. Pandemian aikana vuonna 1894 Alexandre Yersin havaitsi, että tautia aiheuttaa "Yersinia pestis" -bakteeri, ja vuonna 1898 Paul-Louis Simond tunnisti rotassa asustavan kirpun taudin levittäjäksi.


title: Kan’ei-ji

text: Kan'ei-ji on nykyisin raunioitunut temppeli Tokiossa, Uenon puistossa. Edo-kaudella se oli Tokugawan klaanin kotitemppeli ja yksi kaupungin vauraimmista temppeleistä.


title: Kan’ei-ji

text: Temppelin perusti Tenkai Sojo vuonna 1625. Se oli aluksi Edon linnan portilla toiminut rukouspaikka, mutta Tokugawan klaanin suojeluksessa siitä kasvoi 68 rakennuksen kokonaisuus.


title: Kan’ei-ji

text: Meiji-restauraatiota seuranneessa sisällissodassa temppeli kärsi pahoin. Osia siitä on edelleen eri puolilla Uenon puistoa, kuten viisikerroksinen pagoda ja Toshogun alttari.


title: Ajatuspoliisi

text: Ajatuspoliisi () viittaa hallituksen luomaan ammattiryhmään, joka on luotu valvomaan ajatusrikoksia George Orwellin teoksessa "Vuonna 1984". Teoksessa maan hallitus pyrkii kontrolloimaan sekä kansalaisten toimia että ajatuksia. Ajatuspoliisit valvovat, etteivät Puolueen jäsenet tee ajatusrikosta, eli ajattele Big Brotheria, Puoluetta tai sen oppeja vastaan. Ajatusrikos oli tuon yhteiskunnan vakavin rikos.


title: Ajatuspoliisi

text: Nykykielenkäytössä ajatuspoliisi voi kuvata jonkin tahon halua toimia ennaltaehkäisevästi tilanteessa, jossa syytetty on vasta aikeissa toimia. Ajatuspoliisiksi nimitetään tahoa, joka kokee voivansa lokeroida yksilön, olettaa tämän toimivan ennalta-arvattavasti ja lopulta tuomita hänet ennen itse tekoa.


title: Lähetyskirkko

text: Lähetyskirkko Helsingin Ullanlinnassa on Suomen Lähetysseuran kirkko Lähetystalossa. Punatiilisen Lähetystalon ja kirkon on suunnitellut arkkitehti Karl August Wrede ja se otettiin käyttöön vuonna 1900.


title: Lähetyskirkko

text: Lähetyskirkko on alun perin rakennettu rukoushuoneeksi ja Lähetysseura käytti sitä aluksi siunatessaan matkaan lähtevät lähetystyöntekijät. Nykyään kirkkoa käytetään konserttipaikkana ja vihkikirkkona. Lähetysseura ja Helsingin Tuomiokirkkoseurakunta pitävät kirkossa messun joka sunnuntai.


title: Lähetyskirkko

text: Kirkko on pyritty pitämään alkuperäisessä asussaan. Alttarin molemmin puolin olevat lasimaalaukset ovat valmistuneet vuonna 1922 ja ne on suunnitellut Carl Wilhelm Sjöberg. Lasimaalaukset rikkoontuivat Helsingin pommituksessa 6. helmikuuta 1944. Ne uusittiin vuonna 1952 Sjöbergin alkuperäisten suunnitelmien mukaisina. Maalausten aiheet ovat arkkitehti Wreden ehdotuksen mukaiset ja ne kuvaavat Kristuksen syntymää ja ristiinnaulitsemista ja niissä on myös lähetystyöhön liittyvää symboliikkaa.


title: Lähetyskirkko

text: Kirkossa on harvinainen alttari-saarnastuoli -yhdistelmä, joka on Museoviraston suojelema. Saarnastuoli on alttarin taka- ja yläpuolella. Alttariseinällä on namibialaisesta punapuusta tehty risti.


title: Shōta Iizuka

text: Shōta Iizuka (, s. 25. kesäkuuta 1991 Omaezaki, Shizuokan prefektuuri, Japani) on japanilainen pikajuoksija, viestijuoksun olympiamitalisti.


title: Shōta Iizuka

text: Iizuka voitti Monctonin alle 20-vuotiaiden MM-kilpailuissa 2010 kultaa 200 metrin juoksussa ajalla 20,67. Ensimmäisissä aikuisten arvokilpailuissaan, Aasian-mestaruuskilpailuissa 2011 hän oli samalla matkalla neljäs. Lontoon olympialaisissa 2012 hän karsiutui 200 metrin alkuerissä ja kuului neljänneksi sijoittuneeseen Japanin joukkueeseen 4 × 100 metrin viestissä.


title: Shōta Iizuka

text: Iizuka saavutti Kazanin universiadeissa 2013 hopeaa pikaviestissä ja pronssia 200 metrillä. Moskovan MM-kilpailuissa 2013 hän karsiutui 200 metrin välierissä ja oli kuudes 4 × 100 metrin viestissä. Saman vuoden Itä-Aasian kisoissa hän sai kultaa pikaviestissä ja hopeaa 200 metrillä. Incheonin Aasian kisoissa 2014 hän saavutti kultaa 4 × 400 metrin ja hopeaa 4 × 100 metrin viestissä sekä oli neljäs 200 metrillä.


title: Shōta Iizuka

text: Iizuka juoksi toisen osuuden Japanin 4 × 100 metrin viestijoukkueessa, joka saavutti olympiahopeaa Rio de Janeirossa 2016 Aasian ennätysajalla 37,60. Samojen kilpailujen 200 metrillä hän karsiutui alkuerissä. Lontoon MM-kilpailuissa 2017 hän juoksi toisen osuuden pronssia saaneessa Japanin pikaviestijoukkueessa. 200 metrillä hän karsiutui välierissä. Jakartan Aasian kisoissa 2018 hän sai pronssia 4 × 400 metrin viestissä ja oli kuudes 200 metrillä.


title: Shōta Iizuka

text: Iizuka on voittanut Japanin-mestaruuden 200 metrillä 2013, 2016 ja 2018.


title: Lego Justice League – Gotham Breakout

text: "Listassa ei kaikkia ääniä eikä hahmoja"


title: Suomen joukkue lentopallon Maailmanliigassa 2017

text: Suomen miesten lentopallomaajoukkue osallistui kaudella 2017 lentopallon maailmanliigaan.


text: Ottelumäärä päivitetty 10. kesäkuuta 2017


text: Suomi - Slovenia, 2.6. Soul


text: Otteluraportti Lentopalloliiton sivuilla


text: Suomi - Tsekki, 3.6. Soul


text: Suomi - Korea, 4.6. Soul


text: Suomi - Slovakia, 8.6. Helsinki


text: Suomi - Kiina, 9.6. Helsinki


text: Suomi - Australia, 10.6. Helsinki


text: Portugali - Suomi, 16.6. Kairo


text: Suomi - Slovenia, 17.6. Kairo


text: Egypti - Suomi, 18.6. Kairo


title: Kakslauttanen

text: Kakslauttanen Arctic Resort Oy on lasi-igluistaan tunnettu lomakylä Sodankylän Saariselällä. Lasi-iglut ovat kupolimaisella lasikatolla varustettuja, osin maan alle kaivettuja hotellihuoneita tai lomamökkejä, jotka soveltuvat erittäin hyvin revontulien katseluun talvisin.


title: Kakslauttanen

text: Kakslauttasen perusti yrittäjä Jussi Eiramo vuonna 1973 turvekattoiseksi tienvarsikahvilaksi. Ensimmäinen lasi-iglu rakennettiin vuonna 2001. Nyt alueella on lasi-iglujen ohella hirsimökkejä, hirsimökin ja lasi-iglun yhdistelmiä sekä ravintola. Talvisin alueelle rakennetaan myös tilapäisiä lumi-igluja. Kakslauttasen liikevaihto on kasvanut nopeasti: vuonna 2012 se oli 3,6 miljoonaa ja vuonna 2016 jo 13,3 miljoonaa euroa.